CELEX: 32019R0779
Language: el
Date: 2019-05-16 00:00:00
Title: Εκτελεστικός κανονισμός (ΕΕ) 2019/779 της Επιτροπής, της 16ης Μαΐου 2019, για τον καθορισμό λεπτομερών διατάξεων για σύστημα πιστοποίησης των φορέων υπεύθυνων για τη συντήρηση οχημάτων κατ' εφαρμογή της οδηγίας (ΕΕ) 2016/798 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΕ) αριθ. 445/2011 της Επιτροπής (Κείμενο που παρουσιάζει ενδιαφέρον για τον ΕΟΧ)

27.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 139/360
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/779 ΤΗΣ ΕΠΙΤΡΟΠΗΣ
         της 16ης Μαΐου 2019
         για τον καθορισμό λεπτομερών διατάξεων για σύστημα πιστοποίησης των φορέων υπεύθυνων για τη συντήρηση οχημάτων κατ' εφαρμογή της οδηγίας (ΕΕ) 2016/798 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΕ) αριθ. 445/2011 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για την ασφάλεια των σιδηροδρόμων (1), και ιδίως το άρθρο 14 παράγραφοι 6 και 8,
         Εκτιμώντας τα ακόλουθα:
         
                     (1)
                  
                  
                     Σκοπός της οδηγίας (EΕ) 2016/798 είναι η βελτίωση της πρόσβασης στην αγορά των υπηρεσιών σιδηροδρομικών μεταφορών με τον καθορισμό κοινών αρχών διαχείρισης, ρύθμισης και επίβλεψης της ασφάλειας των σιδηροδρόμων. Η οδηγία (EΕ) 2016/798 προβλέπει επίσης τη διαμόρφωση πλαισίου, το οποίο θα εξασφαλίζει ίσους όρους για όλους τους υπεύθυνους για τη συντήρηση οχημάτων φορείς με την εφαρμογή ιδίων απαιτήσεων και όρων πιστοποίησης σε όλη την Ένωση.
                  
               
                     (2)
                  
                  
                     Σκοπός του συστήματος πιστοποίησης είναι να διαμορφωθεί ένα πλαίσιο για την εναρμόνιση των απαιτήσεων και των μεθόδων αξιολόγησης της ικανότητας των υπεύθυνων για τη συντήρηση φορέων σε όλη την Ένωση.
                  
               
                     (3)
                  
                  
                     Μετά τη θετική αξιολόγηση του ισχύοντος συστήματος πιστοποίησης φορέων υπεύθυνων για τη συντήρηση εμπορευματικών φορταμαξών, την οποία έστειλε στην Επιτροπή στις 11 Μαρτίου 2015 ο Οργανισμός Σιδηροδρόμων της Ευρωπαϊκής Ένωσης (ο Οργανισμός), στις 27 Σεπτεμβρίου 2018, ο Οργανισμός εξέδωσε τη σύσταση 007REC1004 σχετικά με την αναθεώρηση του κανονισμού (ΕΕ) αριθ. 445/2011 της Επιτροπής (2).
                  
               
                     (4)
                  
                  
                     Το παράρτημα III της οδηγίας (ΕΕ) 2016/798 καθορίζει τις απαιτήσεις και τα κριτήρια αξιολόγησης των φορέων που υποβάλλουν αίτηση για πιστοποιητικό υπεύθυνου για τη συντήρηση φορέα («πιστοποιητικό ΥΣΦ») ή για πιστοποιητικό σχετικά με την εξωτερική ανάθεση λειτουργιών συντήρησης από φορέα υπεύθυνο για τη συντήρηση. Για να καταστούν πλήρως εφαρμοστέες, οι εν λόγω απαιτήσεις πρέπει να εξειδικευθούν περαιτέρω και να προσδιορισθούν για τις διάφορες λειτουργίες συντήρησης κατά το άρθρο 14 παράγραφος 3 στοιχεία α) έως δ) της εν λόγω οδηγίας.
                  
               
                     (5)
                  
                  
                     Λαμβανομένης υπόψη της ευρείας ποικιλίας μεθόδων σχεδιασμού και συντήρησης, το εν λόγω σύστημα συντήρησης θα πρέπει να έχει περισσότερο ως άξονα τις απαιτήσεις διαχείρισης, όπως η οργάνωση του φορέα στον οποίο ανατίθεται η συντήρηση, και όχι συγκεκριμένη τεχνική απαίτηση.
                  
               
                     (6)
                  
                  
                     Για τα κρίσιμα για την ασφάλεια κατασκευαστικά στοιχεία απαιτείται να λαμβάνεται ιδιαίτερη μέριμνα και να έχουν προτεραιότητα στις διαδικασίες συντήρησης. Οι κρίσιμες πτυχές οποιουδήποτε κατασκευαστικού στοιχείου συνδέονται όμως με τον ιδιαίτερο σχεδιασμό του οχήματος και με τις συγκεκριμένες λειτουργίες του κατασκευαστικού στοιχείου. Συνεπώς, δεν είναι δυνατόν να καταρτιστεί εξαντλητικός κατάλογος κρίσιμων για την ασφάλεια κατασκευαστικών στοιχείων. Θα πρέπει να καθορισθούν τα ουσιώδη στοιχεία των κρίσιμων για την ασφάλεια κατασκευαστικών στοιχείων.
                  
               
                     (7)
                  
                  
                     Κατά τον σχεδιασμό νέου τύπου οχήματος, ο κατασκευαστής θα πρέπει να προσδιορίζει την κρισιμότητα των λειτουργιών και των κατασκευαστικών στοιχείων των προϊόντων του με εκτίμηση της επικινδυνότητας και να τα καταγράφει στον τεχνικό φάκελο που αναφέρεται στο άρθρο 15 παράγραφος 4 της οδηγίας (ΕΕ) 2016/797 του Ευρωπαϊκού Κοινοβουλίου και του Συμβουλίου (3). Στον προσδιορισμό της κρισιμότητας θα πρέπει να λαμβάνονται υπόψη ο τρόπος με τον οποίο πρόκειται να χρησιμοποιείται το κατασκευαστικό στοιχείο και το περιβάλλον στο οποίο θα χρησιμοποιείται. Ο υπεύθυνος για τη συντήρηση φορέας θα πρέπει να έχει πρόσβαση στα σχετικά μέρη του τεχνικού φακέλου για να εξασφαλίζεται ότι έχει πλήρη επίγνωση της κρισιμότητας των κατασκευαστικών στοιχείων για κάθε τύπο οχήματος για τον οποίο είναι υπεύθυνος. Ο υπεύθυνος για τη συντήρηση φορέας πρέπει να προσδιορίζει τα κρίσιμα σημεία με παρατήρηση και ανάλυση των βλαβών και ιχνηλάτηση όλων των παρεμβάσεών του, και να είναι υποχρεωμένος να ενημερώνει τουλάχιστον για τα κατασκευαστικά στοιχεία που έχει προσδιορίσει ως κρίσιμα για την ασφάλεια ο κατασκευαστής.
                  
               
                     (8)
                  
                  
                     Εφόσον υπεύθυνος για τη συντήρηση φορέας κρίνει ότι πρέπει να περιληφθούν στον τεχνικό φάκελο νέα κατασκευαστικά στοιχεία που είναι κρίσιμα για την ασφάλεια ή ότι τα κατασκευαστικά στοιχεία πρέπει να αναταξινομηθούν ως μη κρίσιμα για την ασφάλεια, θα πρέπει να ενημερώνει αμέσως τον κατασκευαστή, τον κάτοχο της έγκρισης τύπου οχήματος και τον κάτοχο της έγκρισης του οχήματος, ώστε να είναι δυνατή η λήψη των αναγκαίων μέτρων, καθώς και η αναθεώρηση του τεχνικού φακέλου, εφόσον απαιτείται.
                  
               
                     (9)
                  
                  
                     Φορέας ή οργανισμός που αναλαμβάνει μία ή περισσότερες λειτουργίες συντήρησης κατά το άρθρο 14 παράγραφος 3 στοιχεία β) έως δ) της οδηγίας (ΕΕ) 2016/798 ή μέρος αυτών των λειτουργιών συντήρησης μπορεί να εφαρμόζει το σύστημα πιστοποίησης σε εθελοντική βάση, με βάση τις αρχές που καθορίζονται στο άρθρο 6. Σκοπός της εν λόγω πιστοποίησης είναι να διασφαλίζεται ότι η συντήρηση πραγματοποιείται με ελεγχόμενη διαδικασία, σε όλα τα στάδια της οποίας πληρούνται κοινά πρότυπα ποιότητας. Το άρθρο 14 παράγραφος 5 της οδηγίας (ΕΕ) 2016/798 σχετικά με την εγκυρότητα σε ολόκληρη την Ένωση θα πρέπει επίσης να ισχύει και για τα εν λόγω εθελοντικά πιστοποιητικά.
                  
               
                     (10)
                  
                  
                     Στο πλαίσιο των δραστηριοτήτων τους, οι διαχειριστές υποδομής ενδέχεται να χρειασθούν τη χρήση αμαξοστοιχιών, οχημάτων επιθεώρησης της υποδομής, επιτρόχιων μηχανημάτων ή άλλων ειδικών οχημάτων για διάφορους σκοπούς, όπως τη μεταφορά υλικών ή προσωπικού κατασκευής ή συντήρησης της υποδομής, τη συντήρηση των οικείων πάγιων στοιχείων υποδομής ή τη διαχείριση καταστάσεων έκτακτης ανάγκης. Στις περιπτώσεις αυτές, ο διαχειριστής υποδομής θα πρέπει να θεωρείται ότι ενεργεί υπό την ιδιότητα σιδηροδρομικής επιχείρησης με βάση το οικείο σύστημα διαχείρισης της ασφάλειας. Η αξιολόγηση της ικανότητας του διαχειριστή υποδομής να λειτουργεί οχήματα προς τον σκοπό αυτό πρέπει να αποτελεί μέρος της αξιολόγησής του για τη χορήγηση έγκρισης ασφάλειας κατά το άρθρο 12 της οδηγίας (EΕ) 2016/798.
                  
               
                     (11)
                  
                  
                     Η αξιολόγηση αίτησης για την έκδοση πιστοποιητικού ΥΣΦ από οργανισμό πιστοποίησης συνίσταται στην αξιολόγηση της ικανότητας του αιτούντος να διαχειρίζεται δραστηριότητες συντήρησης και να εκτελεί τις επιχειρησιακές λειτουργίες συντήρησης είτε ο ίδιος είτε μέσω συμβάσεων με άλλους φορείς, όπως συνεργεία συντήρησης, που αναλαμβάνουν την εκτέλεση των λειτουργιών αυτών ή μέρους τους.
                  
               
                     (12)
                  
                  
                     Σύμφωνα με το άρθρο 14 παράγραφος 4 της οδηγίας (ΕΕ) 2016/798, οι οργανισμοί πιστοποίησης είναι διαπιστευμένοι οργανισμοί, αναγνωρισμένοι οργανισμοί ή οι εθνικές αρχές ασφάλειας. Στο σύστημα διαπίστευσης θα πρέπει να προβλέπεται ένα εργαλείο διαχείρισης της επικινδυνότητας, το οποίο να διασφαλίζει ότι οι διαπιστευμένοι οργανισμοί έχουν την επαγγελματική επάρκεια να εκτελούν τις εργασίες που αναλαμβάνουν. Επιπλέον, η διαπίστευση είναι ένα μέσο το οποίο εξασφαλίζει την εθνική και τη διεθνή αναγνώριση των πιστοποιητικών ΥΣΦ που εκδίδουν οι διαπιστευμένοι οργανισμοί.
                  
               
                     (13)
                  
                  
                     Για να υπάρχει ένα σύστημα που καθιστά δυνατόν στους οργανισμούς πιστοποίησης να διενεργούν ελέγχους σε πιστοποιημένους υπεύθυνους για τη συντήρηση φορείς σε ολόκληρη την Ένωση και να εναρμονίζουν τις προσεγγίσεις πιστοποίησης, είναι σημαντικό όλοι οι οργανισμοί που είναι σε θέση να χορηγούν πιστοποιητικά σε οποιονδήποτε υπεύθυνο για τη συντήρηση φορέα («οργανισμοί πιστοποίησης») να συνεργάζονται μεταξύ τους. Συγκεκριμένες απαιτήσεις για τη διαπίστευση και την αναγνώριση πρέπει να αναπτυχθούν και να εγκριθούν σύμφωνα με το κεφάλαιο ΙΙ του κανονισμού (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (4).
                  
               
                     (14)
                  
                  
                     Οι επιδόσεις, η οργάνωση και οι διαδικασίες λήψης αποφάσεων στο πεδίο της ασφάλειας και της διαλειτουργικότητας των σιδηροδρόμων ποικίλλουν σημαντικά μεταξύ των υπεύθυνων για τη συντήρηση φορέων, με επιζήμιες συνέπειες στην ομαλή λειτουργία του ενιαίου ευρωπαϊκού σιδηροδρομικού χώρου. Οι επιπτώσεις ενδέχεται να είναι αρνητικές ιδίως για τις μικρομεσαίες επιχειρήσεις που επιθυμούν να εισέλθουν στη σιδηροδρομική αγορά άλλου κράτους μέλους. Συνεπώς, είναι ουσιώδες να ενισχυθεί ο συντονισμός με σκοπό την ευρύτερη εναρμόνιση σε επίπεδο Ένωσης. Για να διασφαλιστεί ότι οι υπεύθυνοι για τη συντήρηση φορείς και οι οργανισμοί πιστοποίησης υλοποιούν και εφαρμόζουν με συνέπεια τις διάφορες διατάξεις του παρόντος κανονισμού, ο Οργανισμός Σιδηροδρόμων της Ευρωπαϊκής Ένωσης («ο Οργανισμός») θα πρέπει, στο πλαίσιο των αρμοδιοτήτων παρακολούθησης των συνολικών επιδόσεων ασφάλειας του σιδηροδρομικού συστήματος της Ένωσης κατά το άρθρο 35 του κανονισμού (ΕΕ) 2016/796 του Ευρωπαϊκού Κοινοβουλίου και του Συμβουλίου (5), να παρακολουθεί τις δραστηριότητες των οργανισμών πιστοποίησης με ελέγχους και επιθεωρήσεις. Για να μπορεί ο Οργανισμός να ασκεί το καθήκον αυτό, χρειάζεται να συλλέγει πληροφορίες όσον αφορά τη φύση των οργανισμών πιστοποίησης που δραστηριοποιούνται στο συγκεκριμένο πεδίο και όσον αφορά τον αριθμό πιστοποιητικών που εκδίδονται σε υπεύθυνους για τη συντήρηση φορείς. Είναι επίσης σημαντικό ο Οργανισμός να διευκολύνει τον συντονισμό των οργανισμών πιστοποίησης.
                  
               
                     (15)
                  
                  
                     Ενόσω εκκρεμεί η πλήρης εφαρμογή του συστήματος πιστοποίησης του υπεύθυνου για τη συντήρηση φορέα που προβλέπεται στον παρόντα κανονισμό, θα πρέπει να συνεχίσουν να ισχύουν οι υφιστάμενες πρακτικές πιστοποίησης των υπεύθυνων για τη συντήρηση φορέων και των συνεργείων συντήρησης οχημάτων πλην των εμπορευματικών φορταμαξών για μεταβατική περίοδο, ώστε να εξασφαλισθεί η αδιάλειπτη εκτέλεση των υπηρεσιών σιδηροδρομικών μεταφορών, και ιδίως των διεθνών.
                  
               
                     (16)
                  
                  
                     Ο παρών κανονισμός προβλέπει σύστημα πιστοποίησης για όλους τους τύπους οχημάτων, συμπεριλαμβανομένων των εμπορευματικών φορταμαξών. Συνεπώς, ο κανονισμός (ΕΕ) αριθ. 445/2011 της Επιτροπής (6) θα πρέπει να καταργηθεί.
                  
               
                     (17)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 28 παράγραφος 1 της οδηγίας (ΕΕ) 2016/798,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο και πεδίο εφαρμογής
            
               1.   Ο παρών κανονισμός καθορίζει σύστημα πιστοποίησης των υπεύθυνων για τη συντήρηση φορέων («πιστοποιητικό ΥΣΦ»), καθώς και τις λειτουργίες συντήρησης που περιγράφονται στο άρθρο 14 παράγραφος 3 της οδηγίας (ΕΕ) 2016/798.
            
            
               2.   Εφαρμόζεται για όλα τα οχήματα και εισάγει τη δυνατότητα πιστοποίησης των λειτουργιών συντήρησης που ανατίθενται σε τρίτους.
            
            
               3.   Ο παρών κανονισμός καθορίζει τις απαιτήσεις με τις οποίες πρέπει συμμορφώνονται οι υπεύθυνοι για τη συντήρηση φορείς όσον αφορά τη διαχείριση κρίσιμων για την ασφάλεια κατασκευαστικών στοιχείων.
            
         
         
            Άρθρο 2
            Ορισμοί
            Για τους σκοπούς του παρόντος κανονισμού ισχύουν οι ακόλουθοι ορισμοί:
            α)   «διαπίστευση»: η διαπίστευση όπως ορίζεται στο άρθρο 2 σημείο 10 του κανονισμού (ΕΚ) αριθ. 765/2008·
            β)   «οργανισμός πιστοποίησης»: οργανισμός που είναι υπεύθυνος για την πιστοποίηση των υπεύθυνων για τη συντήρηση φορέων ή για την πιστοποίηση φορέα ή οργανισμού που εκτελεί λειτουργίες συντήρησης κατά το άρθρο 14 παράγραφος 3 στοιχεία β), γ) ή δ) της οδηγίας (ΕΕ) 2016/798 ή μέρους των λειτουργιών αυτών·
            γ)   «διάθεση σε λειτουργία»: η αιτιολογημένη και καταγεγραμμένη βεβαίωση συνοδευόμενη από τεκμηρίωση, κατά περίπτωση, του υπεύθυνου για την εκτέλεση της συντήρησης φορέα στον διαχειριστή συντήρησης του στόλου ότι η συντήρηση πραγματοποιήθηκε σύμφωνα με τις εντολές συντήρησης·
            δ)   «επαναφορά σε λειτουργία»: ειδοποίηση του χρήστη, όπως σιδηροδρομικής επιχείρησης ή κατόχου, εκ μέρους του υπεύθυνου για τη συντήρηση φορέα, με βάση τη διάθεση σε λειτουργία, με την οποία βεβαιώνεται ότι ολοκληρώθηκαν όλες οι ενδεδειγμένες εργασίες συντήρησης και ότι το όχημα που είχε αποσυρθεί είναι σε κατάσταση ασφαλούς λειτουργίας, ενδεχομένως με περιορισμούς χρήσης.
            Εφαρμόζεται ο ορισμός του «κρίσιμου για την ασφάλεια κατασκευαστικού στοιχείου» που αναφέρεται στο σημείο 4.2.12.1 του παραρτήματος του κανονισμού (ΕΕ) αριθ. 1302/2014 της Επιτροπής (7).
         
         
            Άρθρο 3
            Σύστημα πιστοποίησης
            
               1.   Με την επιφύλαξη του άρθρου 15 παράγραφος 1 της οδηγίας (ΕΕ) 2016/798, κάθε υπεύθυνος για τη συντήρηση φορέας συμμορφώνεται με τις απαιτήσεις του παραρτήματος ΙΙ για όλα τα οχήματα που υπάγονται στην οδηγία (ΕΕ) 2016/798.
            
            
               2.   Η πιστοποίηση ΥΣΦ που αποδεικνύει τη συμμόρφωση με τις απαιτήσεις του παραρτήματος ΙΙ είναι υποχρεωτική για κάθε υπεύθυνο για τη συντήρηση φορέα:
               
                           α)
                        
                        
                           υπεύθυνο για τη συντήρηση εμπορευματικών φορταμαξών, ή
                        
                     
                           β)
                        
                        
                           ο οποίος δεν είναι σιδηροδρομική επιχείρηση ή διαχειριστής υποδομής που συντηρεί οχήματα αποκλειστικά για ίδιες λειτουργίες.
                        
                     
            
               3.   Κάθε φορέας υπεύθυνος για τη συντήρηση οχημάτων, πλην εκείνων που αναφέρονται στην παράγραφο 2, μπορεί να υποβάλει αίτηση για πιστοποίηση ΥΣΦ.
            
            
               4.   Η συμμόρφωση με το παράρτημα II αποδεικνύεται είτε με πιστοποίηση ΥΣΦ είτε, με την επιφύλαξη της παραγράφου 2, για σιδηροδρομικές επιχειρήσεις, με τη διαδικασία πιστοποίησης της ασφάλειας ή, για διαχειριστές υποδομής, με τη διαδικασία έγκρισης της ασφάλειας.
            
            
               5.   Το πιστοποιητικό ΥΣΦ που χορηγείται σε σιδηροδρομική επιχείρηση ή σε διαχειριστή υποδομής θεωρείται απόδειξη της συμμόρφωσης με τα σημεία 5.2.4 και 5.2.5 του παραρτήματος I και του παραρτήματος ΙΙ του κατ' εξουσιοδότηση κανονισμού (ΕΕ) 2018/762 της Επιτροπής (8) όσον αφορά τη συντήρηση οχημάτων.
            
         
         
            Άρθρο 4
            Κρίσιμα για την ασφάλεια κατασκευαστικά στοιχεία
            
               1.   Για τη διαχείριση των κρίσιμων για την ασφάλεια κατασκευαστικών στοιχείων, ο υπεύθυνος για τη συντήρηση φορέας λαμβάνει υπόψη την αρχική ταυτοποίηση των κρίσιμων για την ασφάλεια κατασκευαστικών στοιχείων από τον κατασκευαστή του οχήματος, καθώς και τυχόν ειδικές οδηγίες συντήρησης που καταγράφονται στους τεχνικούς φακέλους των υποσυστημάτων που αναφέρονται στο άρθρο 15 παράγραφος 4 της οδηγίας (ΕΕ) 2016/797.
            
            
               2.   Ο υπεύθυνος για τη συντήρηση φορέας ενημερώνει, είτε απευθείας είτε μέσω του κατόχου, τις σιδηροδρομικές επιχειρήσεις και τους διαχειριστές υποδομής που εκμεταλλεύονται τα οχήματα, τους κατόχους, τους κατασκευαστές, τους κατόχους έγκρισης οχημάτων και τους κατόχους έγκρισης τύπου οχημάτων, υποσυστημάτων ή κατασκευαστικών στοιχείων, όποιος είναι ο πιο ενδεδειγμένος τρόπος και ιδίως τους ενημερώνει για έκτακτα ευρήματα κατά τη συντήρηση πέραν της φθοράς από χρήση.
            
            
               3.   Εφόσον κατά τη διάρκεια της συντήρησης οχήματος ο υπεύθυνος για τη συντήρηση φορέας διαπιστώσει στοιχεία που υποδηλώνουν ότι κατασκευαστικό στοιχείο, το οποίο δεν είχε προηγουμένως χαρακτηρισθεί ως κρίσιμο για την ασφάλεια, θα πρέπει να θεωρείται πλέον κρίσιμο, ενημερώνει τον κατασκευαστή, τον κάτοχο της έγκρισης τύπου οχήματος και τον κάτοχο της έγκρισης του οχήματος χωρίς καθυστέρηση.
            
            
               4.   Για να βεβαιωθεί εάν το κατασκευαστικό στοιχείο είναι κρίσιμο για την ασφάλεια, ο κατασκευαστής, όταν μπορεί να το ταυτοποιήσει, διενεργεί εκτίμηση επικινδυνότητας. Λαμβάνει υπόψη την προβλεπόμενη χρήση του κατασκευαστικού στοιχείου και το περιβάλλον στο οποίο προβλέπεται να χρησιμοποιείται. Εφόσον ενδείκνυται, ο υπεύθυνος για τη συντήρηση φορέας προσαρμόζει τις οικείες διαδικασίες συντήρησης ώστε να εξασφαλίσει την κατάλληλη παρακολούθηση και συντήρηση του κατασκευαστικού στοιχείου.
            
            
               5.   Τα κρίσιμα για την ασφάλεια κατασκευαστικά στοιχεία, συμπεριλαμβανομένων εκείνων που καθορίζονται στην παράγραφο 4 ανωτέρω, καταγράφονται και αποτελούν το αντικείμενο διαχείρισης βάσει των σχετικών εγγράφων του οχήματος ως εξής:
               
                           α)
                        
                        
                           οι κατασκευαστές διαχειρίζονται τις πληροφορίες που αφορούν τα κρίσιμα για την ασφάλεια κατασκευαστικά στοιχεία και τις σχετικές ενδεδειγμένες οδηγίες συντήρησης μέσω παραπομπής στον τεχνικό φάκελο των υποσυστημάτων που αναφέρεται στο άρθρο 15 παράγραφος 4 της οδηγίας (ΕΕ) 2016/797· και
                        
                     
                           β)
                        
                        
                           οι υπεύθυνοι για τη συντήρηση φορείς διαχειρίζονται τα κρίσιμα για την ασφάλεια κατασκευαστικά στοιχεία και τις σχετικές οδηγίες συντήρησης, καθώς και σχετικές δραστηριότητες συντήρησης που περιέχει ο φάκελος συντήρησης ή η τεκμηρίωση που αναφέρεται στο άρθρο 14 της οδηγίας (ΕΕ) 2016/798.
                        
                     
            
               6.   Ο υπεύθυνος για τη συντήρηση φορέας ενημερώνει τον σιδηροδρομικό τομέα και τον βιομηχανικό κλάδο προμήθειας σιδηροδρομικού υλικού για νέα ή απρόβλεπτα ευρήματα σχετικά με την ασφάλεια, καθώς και για έκτακτα ευρήματα κατά τη συντήρηση πέραν της φθοράς από χρήση, τα οποία αφορούν οχήματα, υποσυστήματα ή άλλα κατασκευαστικά στοιχεία, όταν οι σχετικοί κίνδυνοι είναι σημαντικοί για περισσότερους παράγοντες και είναι πιθανό να μην ελέγχονται επαρκώς. Ο υπεύθυνος για τη συντήρηση φορέας χρησιμοποιεί το ηλεκτρονικό εργαλείο προειδοποίησης ασφαλείας ή άλλο εργαλείο πληροφορικής που παρέχει ο Οργανισμός προς τον σκοπό αυτό.
            
            
               7.   Κατόπιν αιτήματος του υπεύθυνου για τη συντήρηση φορέα ή του κατόχου του οχήματος, οι κατασκευαστές παρέχουν τεχνική και μηχανική στήριξη για κρίσιμα για την ασφάλεια κατασκευαστικά στοιχεία και για την ασφαλή ενσωμάτωσή τους.
            
         
         
            Άρθρο 5
            Υποχρεώσεις των μερών που εμπλέκονται στη διαδικασία συντήρησης
            
               1.   Ο υπεύθυνος για τη συντήρηση οχήματος φορέας παρέχει στις σιδηροδρομικές επιχειρήσεις ή στους διαχειριστές υποδομής κατόπιν αιτήματος πληροφορίες για τη συντήρηση οχήματος και, κατά περίπτωση, για πτυχές που σχετίζονται με τη λειτουργία είτε απευθείας είτε μέσω του κατόχου.
            
            
               2.   Η σιδηροδρομική επιχείρηση ή ο διαχειριστής υποδομής παρέχει πληροφορίες για τη λειτουργία οχήματος στον υπεύθυνο για τη συντήρηση φορέα κατόπιν αιτήματος, είτε απευθείας είτε μέσω του κατόχου του οχήματος.
            
            
               3.   Όλα τα μέρη που εμπλέκονται στη διαδικασία συντήρησης, όπως σιδηροδρομικές επιχειρήσεις, διαχειριστές υποδομής, κάτοχοι, υπεύθυνοι για τη συντήρηση φορείς, καθώς και κατασκευαστές οχημάτων, υποσυστημάτων ή κατασκευαστικών στοιχείων, ανταλλάσσουν σχετικές πληροφορίες για τη συντήρηση σύμφωνα με τα κριτήρια που απαριθμούνται στα τμήματα I.7 και I.8 του παραρτήματος II.
            
            
               4.   Σε περίπτωση που κάποιο εμπλεκόμενο μέρος, και ιδίως σιδηροδρομική επιχείρηση ή διαχειριστής υποδομής, έχει αποδεικτικά στοιχεία ότι υπεύθυνος για τη συντήρηση φορέας δεν συμμορφώνεται με το άρθρο 14 της οδηγίας (ΕΕ) 2016/798 ή με τις απαιτήσεις του παρόντος κανονισμού, ενημερώνει αμελλητί σχετικά τον οργανισμό πιστοποίησης και την αρμόδια εθνική αρχή ασφάλειας. Ο οργανισμός πιστοποίησης ή, σε περίπτωση που δεν έχει πιστοποιηθεί ο υπεύθυνος για τη συντήρηση φορέας, η αρμόδια εθνική αρχή ασφάλειας λαμβάνει τα κατάλληλα μέτρα για να ελέγξει κατά πόσον ο ισχυρισμός περί μη συμμόρφωσης είναι δικαιολογημένος.
            
            
               5.   Σε περίπτωση αλλαγής υπεύθυνου για τη συντήρηση φορέα, ο κάτοχος, σύμφωνα με το άρθρο 47 παράγραφος 6 της οδηγίας (ΕΕ) 2016/797, ενημερώνει αμελλητί τον φορέα καταχώρισης που αναφέρεται στο άρθρο 4 παράγραφος 1 της απόφασης 2007/756/ΕΚ της Επιτροπής (9) και ζητεί ενημέρωση του μητρώου οχημάτων. Στην περίπτωση αυτή:
               
                           i)
                        
                        
                           ο πρώην υπεύθυνος για τη συντήρηση φορέας παραδίδει χωρίς καθυστέρηση στον κάτοχο την τεκμηρίωση της συντήρησης·
                        
                     
                           ii)
                        
                        
                           ο πρώην υπεύθυνος για τη συντήρηση φορέας απαλλάσσεται από τις υποχρεώσεις του όταν αφαιρεθεί από το μητρώο οχημάτων·
                        
                     
                           iii)
                        
                        
                           εάν δεν υπάρχει νέος υπεύθυνος για τη συντήρηση φορέας, αναστέλλεται η καταχώριση του οχήματος.
                        
                     
         
         
            Άρθρο 6
            Οργανισμοί πιστοποίησης
            
               1.   Τα κράτη μέλη παρέχουν στον Οργανισμό τις ακόλουθες πληροφορίες σχετικά με τους οργανισμούς πιστοποίησης:
               
                           —
                        
                        
                           όνομα
                        
                     
                           —
                        
                        
                           διεύθυνση
                        
                     
                           —
                        
                        
                           στοιχεία επικοινωνίας
                        
                     
                           —
                        
                        
                           φύση της εξουσιοδότησής τους σύμφωνα με το άρθρο 14 της οδηγίας (ΕΕ) 2016/798 (διαπίστευση, αναγνώριση ή εάν έχουν αναλάβει την αποστολή ως εθνική αρχή ασφάλειας).
                        
                     
            
               2.   Τα κράτη μέλη ενημερώνουν τον Οργανισμό για κάθε μεταβολή της κατάστασης εντός ενός μηνός από την εν λόγω μεταβολή.
            
            
               3.   Τα κράτη μέλη μεριμνούν ώστε οι οργανισμοί πιστοποίησης να συμμορφώνονται με τα γενικά κριτήρια και τις αρχές που καθορίζονται στο παράρτημα Ι και με τυχόν ειδικά κλαδικά συστήματα διαπίστευσης που προβλέπονται από τη σχετική νομοθεσία της Ένωσης.
            
            
               4.   Τα κράτη μέλη μεριμνούν ώστε οι αποφάσεις που λαμβάνουν οι οργανισμοί πιστοποίησης να υπόκεινται σε δικαστικό έλεγχο.
            
            
               5.   Για την εναρμόνιση των προσεγγίσεων όσον αφορά την αξιολόγηση των αιτήσεων, οι οργανισμοί πιστοποίησης συνεργάζονται μεταξύ τους, τόσο εντός των κρατών μελών όσο και σε ολόκληρη την Ένωση.
            
            
               6.   Ο Οργανισμός οργανώνει και διευκολύνει τη συνεργασία μεταξύ των οργανισμών πιστοποίησης.
            
            
               7.   Οι οργανισμοί πιστοποίησης υποβάλλουν στον Οργανισμό έκθεση δραστηριοτήτων σε ηλεκτρονική μορφή κάθε 3 έτη. Το περιεχόμενο της εν λόγω έκθεσης καθορίζεται από τον Οργανισμό (σε συνεργασία με τους οργανισμούς πιστοποίησης) και καθίσταται διαθέσιμο από τις 16 Δεκεμβρίου 2020 και σύμφωνα με τυχόν ειδικά κλαδικά συστήματα διαπίστευσης που προβλέπονται από τη σχετική νομοθεσία της Ένωσης. Ο Οργανισμός δημοσιεύει τις εκθέσεις στον ιστότοπό του.
            
            
               8.   Η εθνική αρχή ασφάλειας, ο εθνικός φορέας διερεύνησης ή ο Οργανισμός μπορεί να ζητήσει πληροφορίες από οποιονδήποτε οργανισμό πιστοποίησης για την κατάσταση σχετικά με ατομική πιστοποίηση ΥΣΦ. Ο οργανισμός πιστοποίησης απαντά το αργότερο εντός 2 εβδομάδων.
            
         
         
            Άρθρο 7
            Πιστοποίηση υπεύθυνων για τη συντήρηση φορέων
            
               1.   Υπεύθυνος για τη συντήρηση φορέας υποβάλλει αίτηση για πιστοποίηση ΥΣΦ σε οργανισμό πιστοποίησης. Χρησιμοποιεί το σχετικό έντυπο του παραρτήματος ΙΙΙ και προσκομίζει τεκμηριωμένα στοιχεία για τις απαιτήσεις και τις διαδικασίες που καθορίζονται στο παράρτημα ΙΙ. Η αίτηση περιλαμβάνει την περιγραφή της στρατηγικής για να διασφαλίζεται η συνεχής συμμόρφωση με τις απαιτήσεις που καθορίζονται στο παράρτημα ΙΙ, μετά τη χορήγηση της πιστοποίησης ΥΣΦ, καθώς και η συμμόρφωση με τον κανονισμό (EΕ) αριθ. 1078/2012 της Επιτροπής (10).
            
            
               2.   Η αίτηση πιστοποίησης ΥΣΦ μπορεί να περιορίζεται σε συγκεκριμένη κατηγορία οχημάτων.
            
            
               3.   Ο αιτών υποβάλλει συμπληρωματικές πληροφορίες και τεκμηρίωση κατόπιν αιτήματος του οργανισμού πιστοποίησης. Η προθεσμία παροχής συμπληρωματικών πληροφοριών είναι εύλογη, αναλογική προς τη δυσκολία παροχής των πληροφοριών που ζητούνται και συμφωνείται με τον αιτούντα κατόπιν αιτήματός του.
            
            
               4.   Ο οργανισμός πιστοποίησης επαληθεύει την εκπλήρωση των απαιτήσεων που καθορίζονται στο παράρτημα II. Προς τον σκοπό αυτό, μπορεί να πραγματοποιεί επισκέψεις στον υπεύθυνο για τη συντήρηση φορέα.
            
            
               5.   Ο οργανισμός πιστοποίησης αποφασίζει να χορηγήσει ή να αρνηθεί να χορηγήσει την πιστοποίηση ΥΣΦ το αργότερο 4 μήνες από την παραλαβή όλων των πληροφοριών και εγγράφων.
            
            
               6.   Ο οργανισμός πιστοποίησης αιτιολογεί τις αποφάσεις του. Κοινοποιεί την απόφασή του στον υπεύθυνο για τη συντήρηση φορέα και υποδεικνύει τη διαδικασία προσφυγής, την προθεσμία άσκησης προσφυγής και τα στοιχεία επικοινωνίας του φορέα προσφυγής.
            
            
               7.   Η απόφαση χορήγησης της πιστοποίησης ΥΣΦ κοινοποιείται με χρήση του σχετικού εντύπου που καθορίζεται στο παράρτημα IV.
            
            
               8.   Η πιστοποίηση ΥΣΦ χορηγείται για μέγιστη περίοδο 5 ετών. Ο πιστοποιημένος υπεύθυνος για τη συντήρηση φορέας ενημερώνει χωρίς καθυστέρηση τον οργανισμό πιστοποίησης για τυχόν αλλαγές που ενδέχεται να επηρεάσουν την εγκυρότητα της πιστοποίησής του.
            
         
         
            Άρθρο 8
            Συμμόρφωση των υπεύθυνων για τη συντήρηση φορέων
            
               1.   Ο οργανισμός πιστοποίησης επιτηρεί τον υπεύθυνο για τη συντήρηση φορέα, προκειμένου να επαληθεύει τη συνεχή συμμόρφωσή του με τις απαιτήσεις που καθορίζονται στο παράρτημα II. Πραγματοποιεί επιτόπιες επισκέψεις τουλάχιστον μία φορά κάθε 12 μήνες. Η επιλογή της φύσης των δραστηριοτήτων επιτήρησης και των τόπων όπου πρόκειται να πραγματοποιούνται επισκέψεις αποσκοπεί να εξασφαλίζεται εν γένει η διαρκής συμμόρφωση και βασίζεται σε γεωγραφική και λειτουργική ισορροπία. Λαμβάνονται υπόψη οι προηγούμενες δραστηριότητες επιτήρησης του υπεύθυνου για τη συντήρηση φορέα που τελεί υπό επιτήρηση.
            
            
               2.   Εφόσον ο οργανισμός πιστοποίησης διαπιστώσει ότι υπεύθυνος για τη συντήρηση φορέας δεν συμμορφώνεται πλέον με τις απαιτήσεις βάσει των οποίων εξέδωσε την πιστοποίηση ΥΣΦ, μπορεί να λάβει ένα από τα ακόλουθα μέτρα:
               
                           —
                        
                        
                           συμφωνεί ένα βελτιωτικό σχέδιο με τον υπεύθυνο για τη συντήρηση φορέα,
                        
                     
                           —
                        
                        
                           αποφασίζει να περιορίσει το πεδίο της πιστοποίησης ΥΣΦ,
                        
                     
                           —
                        
                        
                           αναστέλλει ή ανακαλεί την πιστοποίηση, ανάλογα με τον βαθμό μη- συμμόρφωσης.
                        
                     
            
               3.   Εφόσον ο υπεύθυνος για τη συντήρηση φορέας δεν ακολουθήσει το βελτιωτικό σχέδιο ή συνεχίζει να μην συμμορφώνεται με τις απαιτήσεις του παραρτήματος II, ο οργανισμός πιστοποίησης αποφασίζει περιορισμό του πεδίου της πιστοποίησης ΥΣΦ ή την ανακαλεί, ανάλογα με τον βαθμό μη συμμόρφωσης.
            
            
               4.   Σε περίπτωση ανάκλησης της πιστοποίησης ΥΣΦ, ο φορέας που είναι υπεύθυνος για το εθνικό ή το ευρωπαϊκό μητρώο οχημάτων εξασφαλίζει την αναστολή της καταχώρισης των οχημάτων που θίγονται από την ανάκληση, μέχρι να καταχωρισθεί νέος υπεύθυνος για τη συντήρηση φορέας για τα συγκεκριμένα οχήματα.
            
            
               5.   Κάθε υπεύθυνος για τη συντήρηση φορέας υποβάλλει ετήσια έκθεση των δραστηριοτήτων του στον οργανισμό πιστοποίησης και τον θέτει στη διάθεση της εθνικής αρχής ασφάλειας και του Οργανισμού κατόπιν αιτήματος. Οι απαιτήσεις για την εν λόγω έκθεση καθορίζονται στο παράρτημα V.
            
         
         
            Άρθρο 9
            Εξωτερική ανάθεση λειτουργιών συντήρησης
            
               1.   Μία ή περισσότερες από τις λειτουργίες που αναφέρονται στο άρθρο 14 παράγραφος 3 στοιχεία β), γ) και δ) της οδηγίας (ΕΕ) 2016/798, ή μέρη αυτών, επιτρέπεται να ανατίθενται σε τρίτους, ο δε οργανισμός πιστοποίησης ενημερώνεται σχετικά.
            
            
               2.   Ο υπεύθυνος για τη συντήρηση φορέας αποδεικνύει στον οργανισμό πιστοποίησης τον τρόπο συμμόρφωσής του προς όλες τις απαιτήσεις και τα κριτήρια αξιολόγησης του παραρτήματος III όσον αφορά τις λειτουργίες για τις οποίες αποφάσισε εξωτερική ανάθεση.
            
            
               3.   Ο υπεύθυνος για τη συντήρηση φορέας παραμένει υπεύθυνος για την έκβαση των δραστηριοτήτων συντήρησης που αναθέτει σε τρίτους και καταρτίζει σύστημα παρακολούθησης των επιδόσεών τους.
            
         
         
            Άρθρο 10
            Πιστοποίηση λειτουργιών συντήρησης με εξωτερική ανάθεση
            
               1.   Οποιοσδήποτε φορέας ή οργανισμός που αναλαμβάνει μία ή περισσότερες λειτουργίες συντήρησης κατά το άρθρο 14 παράγραφος 3 στοιχεία β), γ) και δ) μπορεί να ζητήσει πιστοποίηση. Με την εν λόγω πιστοποίηση βεβαιώνεται ότι η συντήρηση που πραγματοποιεί ο ενδιαφερόμενος φορέας ή οργανισμός για μία ή περισσότερες από τις λειτουργίες αυτές συμμορφώνεται με τις σχετικές απαιτήσεις που καθορίζονται στο παράρτημα II.
            
            
               2.   Οι οργανισμοί πιστοποίησης εφαρμόζουν τις διαδικασίες που καθορίζονται στα άρθρα 6, 7, 8 και στο άρθρο 13 παράγραφος 2, τις οποίες προσαρμόζουν στη συγκεκριμένη περίπτωση του αιτούντος.
               Κατά την αξιολόγηση των αιτήσεων πιστοποίησης σχετικά με τις λειτουργίες συντήρησης ή μέρη αυτών που ανατίθενται σε τρίτους, οι οργανισμοί πιστοποίησης εφαρμόζουν:
               
                           α)
                        
                        
                           τις απαιτήσεις και τα κριτήρια αξιολόγησης που καθορίζονται στο τμήμα I του παραρτήματος II, ανάλογα με τον τύπο του φορέα και την έκταση των υπηρεσιών του·
                        
                     
                           β)
                        
                        
                           τις απαιτήσεις και τα κριτήρια αξιολόγησης που περιγράφουν τη/τις συγκεκριμένη/-ες λειτουργία/-ες συντήρησης.
                        
                     
         
         
            Άρθρο 11
            Ρόλος των εθνικών αρχών ασφάλειας
            Εάν μια εθνική αρχή ασφάλειας γνωρίζει ότι ένας υπεύθυνος για τη συντήρηση φορέας δεν συμμορφώνεται με τις απαιτήσεις του παραρτήματος ΙΙΙ της οδηγίας (ΕΕ) 2016/798 ή με τις απαιτήσεις πιστοποίησης του παρόντος κανονισμού, ενημερώνει τους εθνικούς φορείς ή τις εθνικές αρχές που είναι αρμόδιες για τη διαπίστευση ή την αναγνώριση, τον Οργανισμό, τον οργανισμό πιστοποίησης και άλλα ενδιαφερόμενα μέρη, κατά περίπτωση.
         
         
            Άρθρο 12
            Συνεργασία με τους οργανισμούς πιστοποίησης
            Ο Οργανισμός υποστηρίζει το εναρμονισμένο σύστημα πιστοποίησης με:
            
                        α)
                     
                     
                        την παροχή συνδρομής στους εθνικούς οργανισμούς διαπίστευσης και στις αρμόδιες εθνικές αρχές αναγνώρισης των οργανισμών πιστοποίησης·
                     
                  
                        β)
                     
                     
                        τη συνεργασία για ενδεδειγμένα συστήματα διαπίστευσης και πιστοποίησης. Τα εν λόγω συστήματα καθορίζουν κριτήρια και διαδικασίες αξιολόγησης για την αξιολόγηση της συμμόρφωσης των οργανισμών πιστοποίησης με τις απαιτήσεις που καθορίζονται στο παράρτημα Ι (μέσω της ευρωπαϊκής υποδομής διαπίστευσης που έχει καθιερωθεί σύμφωνα με το άρθρο 14 του κανονισμού (ΕΚ) αριθ. 765/2008).
                     
                  
         
            Άρθρο 13
            Παροχή πληροφοριών
            
               1.   Ο Οργανισμός συλλέγει, καταγράφει και δημοσιεύει βασικές πληροφορίες σχετικά με τους οργανισμούς πιστοποίησης και τους υπεύθυνους για τη συντήρηση πιστοποιημένους φορείς. Ο Οργανισμός δημιουργεί ένα εργαλείο ΤΠ για την εκτέλεση αυτού του καθήκοντος.
            
            
               2.   Οι οργανισμοί πιστοποίησης κοινοποιούν στον Οργανισμό όλες τις πιστοποιήσεις ΥΣΦ που εκδίδουν, τροποποιούν, ανανεώνουν, αναστέλλουν ή ανακαλούν ή όλες τις πιστοποιήσεις λειτουργιών κατά το άρθρο 14 παράγραφος 3 στοιχεία β), γ) και δ) της οδηγίας (ΕΕ) 2016/798, εντός μίας εβδομάδας από τη λήψη απόφασης, χρησιμοποιώντας τα έντυπα που παρατίθενται στο παράρτημα IV.
            
         
         
            Άρθρο 14
            Υποβολή εκθέσεων
            Ο Οργανισμός αποστέλλει στην Επιτροπή την πρώτη έκθεση σχετικά με την εφαρμογή του παρόντος κανονισμού πέντε έτη από την έναρξη ισχύος του. Ο Οργανισμός αποστέλλει τις επόμενες εκθέσεις σχετικά με την εφαρμογή του παρόντος κανονισμού ανά τριετία μετά την πρώτη έκθεση.
         
         
            Άρθρο 15
            Μεταβατικές διατάξεις
            
               1.   Οι οργανισμοί πιστοποίησης που είναι διαπιστευμένοι ή αναγνωρισμένοι δυνάμει του κανονισμού (ΕΕ) αριθ. 445/2011 θεωρούνται πιστοποιημένοι ή αναγνωρισμένοι σύμφωνα με τον παρόντα κανονισμό υπό τους όρους για τους οποίους διαπιστεύθηκαν ή αναγνωρίσθηκαν οι εν λόγω οργανισμοί πιστοποίησης.
            
            
               2.   Βεβαίωση φορέα υπεύθυνου για τη συντήρηση οχημάτων πλην των εμπορευματικών φορταμαξών, την οποία εξέδωσε οργανισμός πιστοποίησης βάσει της εθνικής νομοθεσίας που εφαρμόζεται στον τομέα που διέπεται από τον παρόντα κανονισμό, πριν από τις 16 Ιουνίου 2020, αναγνωρίζεται ως ισοδύναμη πιστοποίησης ΥΣΦ για την αρχική περίοδο ισχύος της ή το αργότερο έως τις 16 Ιουνίου 2023.
            
            
               3.   Οι βεβαιώσεις συμμόρφωσης με αρχές και κριτήρια που ισοδυναμούν με τις απαιτήσεις του παραρτήματος ΙΙΙ του κανονισμού (ΕΕ) αριθ. 445/2011, τις οποίες εξέδωσε οργανισμός πιστοποίησης για οχήματα πλην των εμπορευματικών φορταμαξών έως τις 16 Ιουνίου 2019 το αργότερο θεωρούνται ισοδύναμες με τις πιστοποιήσεις ΥΣΦ που εκδίδονται δυνάμει του παρόντος κανονισμού για την αρχική περίοδο ισχύος τους ή το αργότερο έως τις 16 Ιουνίου 2023.
            
            
               4.   Βεβαιώσεις συμμόρφωσης για την εξωτερική ανάθεση λειτουργιών συντήρησης οχημάτων πλην των εμπορευματικών φορταμαξών, τις οποίες εξέδωσε οργανισμός πιστοποίησης έως τις 16 Ιουνίου 2022 το αργότερο, βάσει της εφαρμοστέας εθνικής νομοθεσίας στον τομέα που διέπεται από τον παρόντα κανονισμό πριν από την έναρξη ισχύος του, θεωρούνται ισοδύναμες με τις πιστοποιήσεις ΥΣΦ για τις ανατεθείσες σε τρίτους λειτουργίες συντήρησης που εκδίδονται δυνάμει του παρόντος κανονισμού για την αρχική περίοδο ισχύος τους ή, το αργότερο, έως τις 16 Ιουνίου 2025.
            
            
               5.   Όλοι οι φορείς που είναι υπεύθυνοι για τη συντήρηση οχημάτων αναφερόμενων στο άρθρο 3 παράγραφος 2 στοιχείο β), πλην των εμπορευματικών φορταμαξών και των οχημάτων που απαριθμούνται στο άρθρο 15 παράγραφος 1 της οδηγίας (ΕΕ) 2016/798, οι οποίοι δεν υπόκεινται στις παραγράφους 2 έως 4, συμμορφώνονται με τον παρόντα κανονισμό το αργότερο έως τις 16 Ιουνίου 2022.
            
         
         
            Άρθρο 16
            Κατάργηση
            Ο κανονισμός (ΕΕ) αριθ. 445/2011 καταργείται από τις 16 Ιουνίου 2020.
            Τα πιστοποιητικά που έχουν εκδοθεί δυνάμει του κανονισμού (ΕΕ) αριθ. 445/2011 από οργανισμό πιστοποίησης θεωρούνται ισοδύναμα με τα πιστοποιητικά που εκδίδονται δυνάμει του παρόντος κανονισμού για την αρχική περίοδο ισχύος τους.
         
         
            Άρθρο 17
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 16 Ιουνίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Μαΐου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 138 της 26.5.2016, σ. 102.
         
            (2)  Κανονισμός (ΕΕ) αριθ. 445/2011 της Επιτροπής, της 10ης Μαΐου 2011, για σύστημα πιστοποίησης φορέων υπεύθυνων για τη συντήρηση εμπορευματικών φορταμαξών και για την τροποποίηση του κανονισμού (ΕΚ) αριθ. 653/2007 (ΕΕ L 122 της 11.5.2011, σ. 22).
         
            (3)  Οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τη διαλειτουργικότητα του σιδηροδρομικού συστήματος της Ευρωπαϊκής Ένωσης (ΕΕ L 138 της 26.5.2016, σ. 44).
         
            (4)  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 του Συμβουλίου (ΕΕ L 218 της 13.8.2008, σ. 30).
         
            (5)  Κανονισμός (ΕΕ) 2016/796 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τον Οργανισμό Σιδηροδρόμων της Ευρωπαϊκής Ένωσης και την κατάργηση του κανονισμού (ΕΚ) αριθ. 881/2004 (ΕΕ L 138 της 26.5.2016, σ. 1).
         
            (6)  Κανονισμός (ΕΕ) αριθ. 445/2011 της Επιτροπής, της 10ης Μαΐου 2011, για σύστημα πιστοποίησης φορέων υπεύθυνων για τη συντήρηση εμπορευματικών φορταμαξών και για την τροποποίηση του κανονισμού (ΕΚ) αριθ. 653/2007 (ΕΕ L 122 της 11.5.2011, σ. 22).
         
            (7)  Κανονισμός (ΕΕ) αριθ. 1302/2014 της Επιτροπής, της 18ης Νοεμβρίου 2014, σχετικά με τεχνική προδιαγραφή διαλειτουργικότητας για το υποσύστημα «Τροχαίο υλικό — Μηχανές και επιβατικό τροχαίο υλικό» του σιδηροδρομικού συστήματος της Ευρωπαϊκής Ένωσης (ΕΕ L 356 της 12.12.2014, σ. 228).
         
            (8)  Κατ' εξουσιοδότηση κανονισμός (ΕΕ) 2018/762 της Επιτροπής, της 8ης Μαρτίου 2018, για τον καθορισμό κοινών μεθόδων ασφάλειας σχετικά με τις απαιτήσεις για το σύστημα διαχείρισης της ασφάλειας σύμφωνα με την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου και για την κατάργηση των κανονισμών της Επιτροπής (ΕΕ) αριθ. 1158/2010 και (ΕΕ) αριθ. 1169/2010 (ΕΕ L 129 της 25.5.2018, σ. 26).
         
            (9)  Απόφαση 2007/756/ΕΚ της Επιτροπής, της 9ης Νοεμβρίου 2007, για τη θέσπιση κοινής προδιαγραφής για το εθνικό μητρώο οχημάτων που προβλέπεται στο άρθρο 14 παράγραφοι 4 και 5 της οδηγίας 96/48/ΕΚ και της οδηγίας 2001/16/ΕΚ (ΕΕ L 305 της 23.11.2007, σ. 30).
         
            (10)  Κανονισμός (ΕΕ) αριθ. 1078/2012 της Επιτροπής, της 16ης Νοεμβρίου 2012, σχετικά με κοινή μέθοδο ασφάλειας που πρέπει να εφαρμόζουν σιδηροδρομική επιχείρηση ή διαχειριστής υποδομής για την παρακολούθηση μετά τη χορήγηση πιστοποιητικού ασφαλείας ή έγκρισης ασφαλείας, καθώς και φορείς στους οποίους έχει ανατεθεί η συντήρηση (ΕΕ L 320 της 17.11.2012, σ. 8).
      
      
         
            ΠΑΡΑΡΤΗΜΑ I
            
               Κριτήρια διαπίστευσης ή αναγνώρισης οργανισμών πιστοποίησης που συμμετέχουν στην αξιολόγηση και τη χορήγηση πιστοποιητικών ΥΣΦ
            
            1.   ΟΡΓΑΝΩΣΗ
            Ο οργανισμός πιστοποίησης τεκμηριώνει την οργανωτική του δομή, παρουσιάζοντας τα καθήκοντα, τις αρμοδιότητες και τις διοικητικές αρχές, καθώς και το λοιπό προσωπικό πιστοποίησης και τυχόν επιτροπές. Εφόσον ο οργανισμός πιστοποίησης αποτελεί καθορισμένο τμήμα νομικής οντότητας, η δομή περιλαμβάνει τη διοικητική ιεραρχία και τη σχέση με άλλα τμήματα εντός της ίδιας νομικής οντότητας.
            2.   ΑΝΕΞΑΡΤΗΣΙΑ
            Ο οργανισμός πιστοποίησης είναι στη λήψη αποφάσεων οργανωτικά και λειτουργικά ανεξάρτητος από σιδηροδρομικές επιχειρήσεις, διαχειριστές υποδομής, κατόχους, κατασκευαστές και υπεύθυνους για τη συντήρηση φορείς και δεν παρέχει τέτοιου είδους υπηρεσίες.
            Η ανεξαρτησία του προσωπικού που είναι επιφορτισμένο με τους ελέγχους πιστοποίησης είναι εγγυημένη. Η αμοιβή κάθε υπαλλήλου δεν εξαρτάται ούτε από τον αριθμό των ελέγχων που διενεργεί, ούτε από τα αποτελέσματα των ελέγχων αυτών.
            3.   ΕΠΑΡΚΕΙΑ
            Ο οργανισμός πιστοποίησης και το απασχολούμενο προσωπικό του διαθέτουν την απαιτούμενη επαγγελματική επάρκεια, ιδίως όσον αφορά την οργάνωση της συντήρησης οχημάτων και το ενδεδειγμένο σύστημα συντήρησης. Οι ειδικές απαιτήσεις που αφορούν το προσωπικό που συμμετέχει στη διαχείριση και την αξιολόγηση των επιδόσεων και στην πιστοποίηση περιγράφονται στο σύστημα διαπίστευσης.
            4.   ΑΜΕΡΟΛΗΨΙΑ
            Οι αποφάσεις του οργανισμού πιστοποίησης βασίζονται σε αντικειμενικά αποδεικτικά στοιχεία της συμμόρφωσης ή μη συμμόρφωσης που συγκεντρώνει ο οργανισμός πιστοποίησης, και δεν επηρεάζονται από άλλα συμφέροντα ή άλλα μέρη.
            5.   ΑΡΜΟΔΙΟΤΗΤΑ
            Ο οργανισμός πιστοποίησης δεν είναι αρμόδιος να διασφαλίζει τη συνεχή συμμόρφωση με τις απαιτήσεις πιστοποίησης.
            Ο οργανισμός πιστοποίησης είναι αρμόδιος να αξιολογεί την επάρκεια των αντικειμενικών αποδεικτικών στοιχείων με βάση τα οποία λαμβάνει απόφαση πιστοποίησης.
            6.   ΔΙΑΦΑΝΕΙΑ
            Ο οργανισμός πιστοποίησης παρέχει δημόσια πρόσβαση σε κατάλληλες και έγκαιρες πληροφορίες σχετικά με τη διαδικασία ελέγχου και τη διαδικασία πιστοποίησης που εφαρμόζει ή τις δημοσιοποιεί. Παρέχει επίσης πληροφορίες σχετικά με το καθεστώς της πιστοποίησης (μεταξύ των οποίων είναι η χορήγηση, επέκταση, διατήρηση, ανανέωση, αναστολή, μείωση του πεδίου εφαρμογής ή η απόσυρση πιστοποίησης) οποιουδήποτε φορέα, ώστε να δημιουργείται εμπιστοσύνη για την ακεραιότητα και την αξιοπιστία της πιστοποίησης. Η διαφάνεια αποτελεί αρχή της πρόσβασης σε κατάλληλες πληροφορίες ή της δημοσιοποίησής τους.
            7.   ΕΜΠΙΣΤΕΥΤΙΚΟΤΗΤΑ
            Οργανισμός πιστοποίησης, για να αποκτήσει προνομιακή πρόσβαση σε πληροφορίες που του είναι απαραίτητες για να αξιολογήσει επαρκώς τη συμμόρφωση με τις απαιτήσεις πιστοποίησης, τηρεί την εμπιστευτικότητα τυχόν εμπορικών πληροφοριών σχετικών με πελάτη.
            8.   ΑΝΤΑΠΟΚΡΙΣΗ ΣΕ ΚΑΤΑΓΓΕΛΙΕΣ
            Ο οργανισμός πιστοποίησης καθιερώνει διαδικασία χειρισμού καταγγελιών σχετικών με αποφάσεις και με άλλες σχετικές με την πιστοποίηση δραστηριότητες.
            9.   ΕΥΘΥΝΗ ΚΑΙ ΧΡΗΜΑΤΟΔΟΤΗΣΗ
            Ο οργανισμός πιστοποίησης είναι σε θέση να αποδεικνύει ότι αξιολόγησε την επικινδυνότητα που απορρέει από τις δραστηριότητες πιστοποίησης που διεξάγει και ότι προέβη στις δέουσες ενέργειες (μεταξύ των οποίων είναι η ασφάλιση ή η σύσταση αποθεματικών) για την κάλυψη υποχρεώσεων που προκύπτουν από τις λειτουργίες του σε κάθε τομέα των δραστηριοτήτων του και στις γεωγραφικές περιοχές στις οποίες δραστηριοποιείται.
         
      
      
         
            ΠΑΡΑΡΤΗΜΑ II
            
               Απαιτήσεις και κριτήρια αξιολόγησης φορέων που υποβάλλουν αίτηση για πιστοποιητικό ΥΣΦ ή για πιστοποιητικό λειτουργιών συντήρησης που ανατίθενται σε τρίτους από υπεύθυνο για τη συντήρηση φορέα.
            
            I.   Απαιτήσεις και κριτήρια αξιολόγησης για τη λειτουργία διαχείρισης
            
            1.   Ηγετικός ρόλος — δέσμευση για την ανάπτυξη και την εφαρμογή του συστήματος συντήρησης του φορέα και για τη συνεχή βελτίωση της αποτελεσματικότητάς του
            
            Ο φορέας διαθέτει διαδικασίες για:
            
                        α)
                     
                     
                        την καθιέρωση πολιτικής συντήρησης, ανάλογης του τύπου του φορέα και της έκτασης εξυπηρέτησης, την οποία εγκρίνει ο γενικός διευθυντής του φορέα ή ο εκπρόσωπός του·
                     
                  
                        β)
                     
                     
                        τη διασφάλιση ότι ορίζονται στόχοι ασφάλειας σύμφωνοι με το νομικό πλαίσιο και συνεπείς με τον τύπο του φορέα, την έκταση και τη σχετική επικινδυνότητα·
                     
                  
                        γ)
                     
                     
                        την αξιολόγηση των συνολικών επιδόσεών του σε θέματα ασφάλειας που αφορούν του εταιρικούς στόχους ασφάλειας·
                     
                  
                        δ)
                     
                     
                        την κατάρτιση σχεδίων και διαδικασιών για την επίτευξη των οικείων στόχων ασφάλειας·
                     
                  
                        ε)
                     
                     
                        την εξασφάλιση διαθεσιμότητας των πόρων που απαιτούνται για την εκτέλεση όλων των διαδικασιών με σκοπό τη συμμόρφωση με τις απαιτήσεις του παρόντος παραρτήματος·
                     
                  
                        στ)
                     
                     
                        τον προσδιορισμό και τη διαχείριση των επιπτώσεων άλλων διαχειριστικών δραστηριοτήτων στο σύστημα συντήρησης·
                     
                  
                        ζ)
                     
                     
                        τη διασφάλιση ότι η ανώτερη διοίκηση είναι ενήμερη για τα αποτελέσματα της παρακολούθησης των επιδόσεων και των ελέγχων και ότι αναλαμβάνει τη συνολική ευθύνη για την εφαρμογή των αλλαγών στο σύστημα συντήρησης·
                     
                  
                        η)
                     
                     
                        τη διασφάλιση ότι το προσωπικό και οι εκπρόσωποί του εκπροσωπούνται επαρκώς και ότι γνωμοδοτούν για τον καθορισμό, την ανάπτυξη, την παρακολούθηση και την επανεξέταση των πτυχών ασφαλείας σε όλες τις σχετικές διαδικασίες στις οποίες ενδέχεται να συμμετέχει το προσωπικό.
                     
                  2.   Διαχείριση επικινδυνότητας — δομημένη προσέγγιση για την αξιολόγηση της επικινδυνότητας που συνδέεται με τη συντήρηση οχημάτων, καθώς και της επικινδυνότητας που απορρέει απευθείας από επιχειρησιακές διαδικασίες και δραστηριότητες άλλων φορέων ή προσώπων, και για τον προσδιορισμό κατάλληλων μέτρων ελέγχου της επικινδυνότητας
            
            2.1.   Ο φορέας διαθέτει διαδικασίες και ρυθμίσεις για να αναγνωρίζει την αναγκαιότητα και τη δέσμευση να συνεργάζεται με κατόχους, σιδηροδρομικές επιχειρήσεις, διαχειριστές υποδομής, σχεδιαστές και κατασκευαστές οχημάτων και κατασκευαστικών στοιχείων ή με άλλα ενδιαφερόμενα μέρη.
            2.2.   Ο φορέας διαθέτει διαδικασίες διαχείρισης της επικινδυνότητας για να διαχειρίζεται τις αλλαγές στον φάκελο συντήρησης, μεταξύ των οποίων είναι αλλαγές στα προγράμματα συντήρησης, στον εξοπλισμό, στις διαδικασίες, στην οργάνωση, στο προσωπικό ή τις διεπαφές, και για να εφαρμόζει τις κοινές μεθόδους ασφάλειας που σχετίζονται με τις μεθόδους αξιολόγησης και εκτίμησης της επικινδυνότητας που έχουν εγκριθεί σύμφωνα με το άρθρο 6 παράγραφος 1 στοιχείο α) της οδηγίας (ΕΕ) 2016/798.
            2.3.   Για την αξιολόγηση της επικινδυνότητας, ο φορέας διαθέτει διαδικασίες για να συνυπολογίζει την ανάγκη καθορισμού, διαμόρφωσης και διατήρησης κατάλληλου εργασιακού περιβάλλοντος, σύμφωνου με την ενωσιακή και την εθνική νομοθεσία, και ιδίως με την οδηγία 89/391/ΕΟΚ του Συμβουλίου (1).
            3.   Παρακολούθηση — δομημένη προσέγγιση για να εξασφαλίζεται η εφαρμογή μέτρων ελέγχου της επικινδυνότητας, τα οποία λειτουργούν ορθά και επιτυγχάνουν τους στόχους του φορέα
            
            3.1.   Ο φορέας διαθέτει διαδικασία για την τακτική συλλογή, παρακολούθηση και ανάλυση των σχετικών με την ασφάλεια δεδομένων, στα οποία συμπεριλαμβάνονται τα εξής:
            
                        α)
                     
                     
                        οι επιδόσεις των σχετικών διαδικασιών·
                     
                  
                        β)
                     
                     
                        τα αποτελέσματα των διαδικασιών (καθώς και όλων των συμβατικών υπηρεσιών και προϊόντων)·
                     
                  
                        γ)
                     
                     
                        η αποτελεσματικότητα των ρυθμίσεων ελέγχου της επικινδυνότητας·
                     
                  
                        δ)
                     
                     
                        πληροφορίες σχετικά με την πείρα, τις δυσλειτουργίες, τα ελαττώματα και τις επισκευές που προκύπτουν από την καθημερινή λειτουργία και συντήρηση.
                     
                  3.2.   Ο φορέας διαθέτει διαδικασίες με τις οποίες διασφαλίζεται η αναφορά, η καταγραφή, η διερεύνηση και η ανάλυση ατυχημάτων, περιστατικών, αποσοβηθέντων συμβάντων και άλλων επικίνδυνων περιστατικών.
            3.3.   Για την περιοδική επανεξέταση του συνόλου των διαδικασιών, ο φορέας διαθέτει ανεξάρτητο και αμερόληπτο σύστημα εσωτερικού ελέγχου, το οποίο λειτουργεί με διαφανή τρόπο. Το εν λόγω σύστημα περιλαμβάνει διαδικασίες για:
            
                        α)
                     
                     
                        την κατάρτιση προγράμματος εσωτερικού ελέγχου, το οποίο είναι δυνατόν να αναθεωρείται ανάλογα με τα αποτελέσματα των προηγούμενων ελέγχων και της παρακολούθησης των επιδόσεων·
                     
                  
                        β)
                     
                     
                        την ανάλυση και την αξιολόγηση των αποτελεσμάτων των ελέγχων·
                     
                  
                        γ)
                     
                     
                        την πρόταση και εφαρμογή συγκεκριμένων διορθωτικών μέτρων ή ενεργειών·
                     
                  
                        δ)
                     
                     
                        την επαλήθευση της αποτελεσματικότητας των προηγούμενων μέτρων ή ενεργειών.
                     
                  3.4.   Οι διαδικασίες που αναφέρονται στα σημεία 3.1, 3.2 και 3.3 του παρόντος τμήματος συμμορφώνονται με τις κοινές μεθόδους ασφάλειας που αφορούν τις μεθόδους εκτίμησης και αξιολόγησης της επικινδυνότητας που έχουν εγκριθεί σύμφωνα με το άρθρο 6 παράγραφος 1 στοιχείο α) της οδηγίας (ΕΕ) 2016/798 και με τις μεθόδους αξιολόγησης του επιπέδου ασφάλειας και των επιδόσεων ασφάλειας των φορέων εκμετάλλευσης σιδηροδρομικών μεταφορών σε εθνικό και ενωσιακό επίπεδο που έχουν εγκριθεί σύμφωνα με το άρθρο 6 παράγραφος 1 στοιχείο δ) της εν λόγω οδηγίας.
            4.   Συνεχής βελτίωση — δομημένη προσέγγιση για την ανάλυση των πληροφοριών που συλλέγονται με την τακτική παρακολούθηση, τον έλεγχο ή από άλλες συναφείς πηγές, και για την αξιοποίηση των αποτελεσμάτων για την άντληση διδαγμάτων και τη λήψη προληπτικών ή διορθωτικών μέτρων ώστε να διατηρείται ή να βελτιώνεται το επίπεδο ασφάλειας
            
            Ο φορέας διαθέτει διαδικασίες για να διασφαλίζεται ότι:
            
                        α)
                     
                     
                        αποκαθίστανται οι ελλείψεις που εντοπίζονται·
                     
                  
                        β)
                     
                     
                        εφαρμόζονται οι νέες εξελίξεις σε θέματα ασφάλειας·
                     
                  
                        γ)
                     
                     
                        αξιοποιούνται τα ευρήματα του εσωτερικού ελέγχου για τη βελτίωση του συστήματος·
                     
                  
                        δ)
                     
                     
                        εφαρμόζονται προληπτικά ή διορθωτικά μέτρα, όταν χρειάζεται, για να εξασφαλίζεται συμμόρφωση του σιδηροδρομικού συστήματος με πρότυπα και άλλες απαιτήσεις σε όλη τη διάρκεια του κύκλου ζωής του εξοπλισμού και των εργασιών·
                     
                  
                        ε)
                     
                     
                        αξιοποιούνται οι πληροφορίες που αφορούν τη διερεύνηση και τα αίτια ατυχημάτων, περιστατικών, αποσοβηθέντων συμβάντων και άλλων επικίνδυνων περιστατικών για να προσδιορίζονται και, εφόσον απαιτείται, να λαμβάνονται μέτρα βελτίωσης του επιπέδου ασφάλειας·
                     
                  
                        στ)
                     
                     
                        αξιολογούνται και υλοποιούνται, κατά περίπτωση, σχετικές συστάσεις της εθνικής αρχής ασφάλειας, του εθνικού φορέα διερεύνησης, του κλάδου ή σχετικές συστάσεις από εσωτερικές διερευνήσεις·
                     
                  
                        ζ)
                     
                     
                        μελετώνται και λαμβάνονται υπόψη σχετικές εκθέσεις ή πληροφορίες σιδηροδρομικών επιχειρήσεων/διαχειριστών υποδομής, κατόχων ή άλλων σχετικών πηγών.
                     
                  5.   Δομή και αρμοδιότητα — δομημένη προσέγγιση για τον καθορισμό των αρμοδιοτήτων προσώπων και ομάδων με σκοπό την ασφαλή υλοποίηση των στόχων ασφάλειας του φορέα
            
            5.1.   Ο φορέας διαθέτει διαδικασίες για την ανάθεση αρμοδιοτήτων για όλες τις σχετικές διαδικασίες σε όλη την οργάνωσή του.
            5.2.   Ο φορέας διαθέτει διαδικασίες για να καθορίζονται με σαφήνεια τα πεδία αρμοδιότητας σε θέματα ασφάλειας και η κατανομή αρμοδιοτήτων σε συγκεκριμένα καθήκοντα που σχετίζονται με αυτές, καθώς και με τις διεπαφές τους. Στις διαδικασίες αυτές συμπεριλαμβάνονται εκείνες που αναφέρονται στο σημείο 2.1 ανωτέρω μεταξύ του φορέα και των κατόχων και, αναλόγως, των σιδηροδρομικών επιχειρήσεων και των διαχειριστών υποδομής.
            5.3.   Ο φορέας διαθέτει διαδικασίες για να εξασφαλίζεται ότι τα μέλη του προσωπικού με ανατεθείσες αρμοδιότητες εντός του φορέα έχουν την εξουσία, την επάρκεια και τους κατάλληλους πόρους για να επιτελούν τα καθήκοντά τους. Οι αρμοδιότητες και η επάρκεια είναι συναφείς και συμβατές με τον εκάστοτε ρόλο και η ανάθεση γίνεται γραπτώς.
            5.4.   Ο φορέας διαθέτει διαδικασίες για να εξασφαλίζεται ο συντονισμός των δραστηριοτήτων που αφορούν τις σχετικές διαδικασίες σε ολόκληρο τον φορέα.
            5.5.   Ο φορέας διαθέτει διαδικασίες για να καθίστανται υπόλογα για τις επιδόσεις τους τα άτομα που είναι αρμόδια για τη διαχείριση θεμάτων ασφάλειας.
            6.   Διαχείριση της επάρκειας — δομημένη προσέγγιση που εξασφαλίζει ότι οι εργαζόμενοι έχουν την απαιτούμενη επαγγελματική επάρκεια για να επιτυγχάνουν τους στόχους του φορέα με ασφάλεια, αποτελεσματικότητα και αποδοτικότητα σε όλες τις περιστάσεις
            
            6.1.   Ο φορέας καταρτίζει σύστημα διαχείρισης της επάρκειας, το οποίο προβλέπει:
            
                        α)
                     
                     
                        προσδιορισμό των θέσεων με εκτελεστική αρμοδιότητα εντός του συστήματος όλων των διαδικασιών που απαιτούνται για τη συμμόρφωση με τις απαιτήσεις του παρόντος παραρτήματος·
                     
                  
                        β)
                     
                     
                        προσδιορισμό των θέσεων με καθήκοντα που αφορούν την ασφάλεια·
                     
                  
                        γ)
                     
                     
                        κατανομή του προσωπικού με την κατάλληλη επαγγελματική επάρκεια για τα αντίστοιχα καθήκοντα.
                     
                  6.2.   Στο πλαίσιο του συστήματος του φορέα για τη διαχείριση της επαγγελματικής επάρκειας, υπάρχουν διαδικασίες για τη διαχείριση της επαγγελματικής επάρκειας του προσωπικού, οι οποίες περιλαμβάνουν τουλάχιστον:
            
                        α)
                     
                     
                        προσδιορισμό των γνώσεων, των δεξιοτήτων και της πείρας που απαιτούνται για καθήκοντα που αφορούν την ασφάλεια, ανάλογα με τις αρμοδιότητες·
                     
                  
                        β)
                     
                     
                        αρχές επιλογής, μεταξύ των οποίων είναι το βασικό μορφωτικό επίπεδο, η διανοητική ικανότητα και η φυσική κατάσταση·
                     
                  
                        γ)
                     
                     
                        αρχική εκπαίδευση και εξειδίκευση ή πιστοποίηση της επαγγελματικής επάρκειας και των δεξιοτήτων που αποκτήθηκαν·
                     
                  
                        δ)
                     
                     
                        διαβεβαίωση ότι όλο το προσωπικό γνωρίζει τη σημασία και τη σπουδαιότητα των δραστηριοτήτων του και τον τρόπο με τον οποίο συμβάλλει στην επίτευξη των στόχων ασφάλειας·
                     
                  
                        ε)
                     
                     
                        συνεχή εκπαίδευση και περιοδική επικαιροποίηση των υφιστάμενων γνώσεων και δεξιοτήτων·
                     
                  
                        στ)
                     
                     
                        περιοδικούς ελέγχους της επαγγελματικής επάρκειας, της διανοητικής ικανότητας και της φυσικής κατάστασης, ανάλογα με την περίπτωση·
                     
                  
                        ζ)
                     
                     
                        ειδικά μέτρα σε περίπτωση ατυχημάτων/περιστατικών ή μακράς απουσίας από την εργασία, όπως απαιτείται.
                     
                  7.   Πληροφόρηση — δομημένη προσέγγιση που εξασφαλίζει ότι οι αρμόδιοι κρίσεων και αποφάσεων σε όλα τα επίπεδα του φορέα έχουν στη διάθεσή τους σημαντικές πληροφορίες
            
            7.1.   Ο φορέας διαθέτει διαδικασίες για τον καθορισμό διαύλων αναφοράς που εξασφαλίζουν ότι, εντός της ίδιας της οντότητας και στις σχέσεις της με άλλους παράγοντες, μεταξύ των οποίων είναι διαχειριστές υποδομής, σιδηροδρομικές επιχειρήσεις, κάτοχοι και σχεδιαστές ή κατασκευαστές οχημάτων ή κατασκευαστικών στοιχείων ή αμφότερων, οι πληροφορίες για όλες τις σχετικές διαδικασίες ανταλλάσσονται δεόντως και διαβιβάζονται στο πρόσωπο με τον ορθό ρόλο τόσο εντός του ιδίου του φορέα του όσο και σε άλλους φορείς, με έγκαιρο και σαφή τρόπο.
            7.2.   Για να διασφαλίζεται κατάλληλη ανταλλαγή πληροφοριών, ο φορέας διαθέτει διαδικασίες για:
            
                        α)
                     
                     
                        την παραλαβή και την επεξεργασία συγκεκριμένων πληροφοριών·
                     
                  
                        β)
                     
                     
                        τον προσδιορισμό, την παραγωγή και τη διαβίβαση συγκεκριμένων πληροφοριών·
                     
                  
                        γ)
                     
                     
                        τη διάθεση αξιόπιστων και επικαιροποιημένων πληροφοριών.
                     
                  7.3.   Ο φορέας διαθέτει διαδικασίες για να διασφαλίζεται ότι οι κύριες επιχειρησιακές πληροφορίες είναι:
            
                        α)
                     
                     
                        συναφείς και έγκυρες·
                     
                  
                        β)
                     
                     
                        ακριβείς·
                     
                  
                        γ)
                     
                     
                        πλήρεις·
                     
                  
                        δ)
                     
                     
                        κατάλληλα επικαιροποιημένες·
                     
                  
                        ε)
                     
                     
                        εξακριβωμένες·
                     
                  
                        στ)
                     
                     
                        συνεκτικές και ευνόητες (όπως και η χρησιμοποιούμενη γλώσσα)·
                     
                  
                        ζ)
                     
                     
                        γνωστοποιούνται στο προσωπικό ανάλογα με τις αρμοδιότητές του, πριν τεθούν σε εφαρμογή·
                     
                  
                        η)
                     
                     
                        εύκολα προσβάσιμες στο προσωπικό και, εάν απαιτείται, του παρέχονται αντίγραφά τους.
                     
                  7.4.   Οι απαιτήσεις που προβλέπονται στα σημεία 7.1, 7.2 και 7.3 εφαρμόζονται ιδίως για τις ακόλουθες επιχειρησιακές πληροφορίες:
            
                        α)
                     
                     
                        έλεγχοι της ακρίβειας και της πληρότητας των εθνικών μητρώων οχημάτων όσον αφορά την ταυτοποίηση (συμπεριλαμβανομένων των μέσων) και την καταχώριση των οχημάτων που συντηρεί ο φορέας·
                     
                  
                        β)
                     
                     
                        τεκμηρίωση της συντήρησης·
                     
                  
                        γ)
                     
                     
                        πληροφορίες σχετικά με την υποστήριξη που παρέχεται στους κατόχους και, αναλόγως, σε άλλα μέρη, μεταξύ των οποίων είναι σιδηροδρομικές επιχειρήσεις/διαχειριστές υποδομής·
                     
                  
                        δ)
                     
                     
                        πληροφορίες για την εξειδίκευση του προσωπικού και τη μετέπειτα επίβλεψη κατά τη διάρκεια της συντήρησης·
                     
                  
                        ε)
                     
                     
                        πληροφορίες για τις εργασίες (όπως διανυθέντα χιλιόμετρα, τύπος και έκταση δραστηριοτήτων, περιστατικά ή ατυχήματα) και για τα αιτήματα σιδηροδρομικών επιχειρήσεων, κατόχων και διαχειριστών υποδομής·
                     
                  
                        στ)
                     
                     
                        αρχεία των εργασιών συντήρησης που έχουν εκτελεσθεί, καθώς και πληροφορίες σχετικά με ελλείψεις που διαπιστώθηκαν κατά τις επιθεωρήσεις και με τα διορθωτικά μέτρα που έλαβαν σιδηροδρομικές επιχειρήσεις ή διαχειριστές υποδομής, όπως επιθεωρήσεις και παρακολούθηση που πραγματοποιήθηκαν πριν την αναχώρηση αμαξοστοιχίας ή κατά τη διαδρομή·
                     
                  
                        ζ)
                     
                     
                        διάθεση σε λειτουργία και επαναφορά σε λειτουργία·
                     
                  
                        η)
                     
                     
                        εντολές συντήρησης·
                     
                  
                        θ)
                     
                     
                        τεχνικές πληροφορίες που πρέπει να παρέχονται σε σιδηροδρομικές επιχειρήσεις/διαχειριστές υποδομής και κατόχους ως οδηγίες συντήρησης·
                     
                  
                        ι)
                     
                     
                        πληροφορίες έκτακτης ανάγκης σχετικά με περιπτώσεις στις οποίες υποβαθμίζεται η κατάσταση ασφαλούς λειτουργίας, οι οποίες είναι δυνατόν να συνίστανται:
                        
                                    i)
                                 
                                 
                                    στην επιβολή περιορισμών χρήσης ή ειδικών όρων λειτουργίας οχημάτων που συντηρεί ο φορέας ή άλλων οχημάτων της ίδιας σειράς ακόμη και αν συντηρούνται από άλλους υπεύθυνους για τη συντήρηση φορείς, που συνιστούν πληροφορίες οι οποίες κοινοποιούνται επίσης σε όλα τα εμπλεκόμενα μέρη·
                                 
                              
                                    ii)
                                 
                                 
                                    πληροφορίες έκτακτης ανάγκης σχετικά με θέματα που αφορούν την ασφάλεια, τα οποία επισημαίνονται κατά τη διάρκεια της συντήρησης, όπως αστοχίες που διαπιστώνονται σε κατασκευαστικό στοιχείο κοινό σε διάφορους τύπους ή σειρές οχημάτων·
                                 
                              
                  
                        ια)
                     
                     
                        όλες οι σημαντικές πληροφορίες ή δεδομένα που χρειάζονται για την υποβολή στον οργανισμό πιστοποίησης και στους σχετικούς πελάτες (συμπεριλαμβανομένων των κατόχων) της ετήσιας έκθεσης συντήρησης, η οποία τίθεται επίσης στη διάθεση των εθνικών αρχών ασφαλείας, κατόπιν σχετικού αιτήματος.
                     
                  8.   Τεκμηρίωση — δομημένη προσέγγιση για τη διασφάλιση της ιχνηλασιμότητας όλων των σημαντικών πληροφοριών
            
            8.1.   Ο φορέας διαθέτει κατάλληλες διαδικασίες για να διασφαλίζεται η δέουσα τεκμηρίωση όλων των σημαντικών διαδικασιών.
            8.2.   Ο φορέας διαθέτει κατάλληλες διαδικασίες για:
            
                        α)
                     
                     
                        την τακτική παρακολούθηση και επικαιροποίηση όλων των σχετικών εγγράφων·
                     
                  
                        β)
                     
                     
                        τη μορφοποίηση, την παραγωγή, τη διανομή και την εξακρίβωση των τροποποιήσεων όλης της συναφούς τεκμηρίωσης·
                     
                  
                        γ)
                     
                     
                        την παραλαβή, τη συλλογή και την αρχειοθέτηση όλων των σχετικών εγγράφων.
                     
                  9.   Δραστηριότητες εξωτερικής ανάθεσης — δομημένη προσέγγιση που εξασφαλίζει τη δέουσα διαχείριση των δραστηριοτήτων που ανατίθενται υπεργολαβικά, ώστε να επιτυγχάνονται οι στόχοι του φορέα
            
            9.1.   Ο φορέας διαθέτει διαδικασίες που διασφαλίζουν την ταυτοποίηση σχετικών με την ασφάλεια προϊόντων και υπηρεσιών.
            9.2.   Όταν χρησιμοποιεί εργολάβους ή προμηθευτές, ή αμφότερους, για σχετικά με την ασφάλεια προϊόντα και υπηρεσίες, ο φορέας διαθέτει διαδικασίες για να εξακριβώνει κατά την επιλογή ότι:
            
                        α)
                     
                     
                        εργολάβοι, υπεργολάβοι και προμηθευτές διαθέτουν επαγγελματική επάρκεια·
                     
                  
                        β)
                     
                     
                        εργολάβοι, υπεργολάβοι και προμηθευτές διαθέτουν ενδεδειγμένο και τεκμηριωμένο σύστημα συντήρησης και διαχείρισης.
                     
                  9.3.   Ο φορέας διαθέτει διαδικασία για τον καθορισμό των απαιτήσεων με τις οποίες πρέπει να συμμορφώνονται οι εν λόγω εργολάβοι και προμηθευτές.
            9.4.   Ο φορέας διαθέτει διαδικασίες για την παρακολούθηση της ενημέρωσης προμηθευτών και/ή εργολάβων για την επικινδυνότητα που ενδέχεται να προκαλέσουν στις δραστηριότητες του φορέα.
            9.5.   Όταν το σύστημα συντήρησης ή διαχείρισης εργολάβου ή προμηθευτή έχει πιστοποιηθεί, η διαδικασία παρακολούθησης που περιγράφεται στο σημείο 3 επιτρέπεται να περιορίζεται στα αποτελέσματα των συμβατικών επιχειρησιακών διαδικασιών που αναφέρονται στο σημείο 3.1 στοιχείο β).
            9.6.   Στη σύμβαση μεταξύ των συμβαλλομένων μερών καθορίζονται, γνωστοποιούνται και κατανέμονται με σαφήνεια τουλάχιστον οι κάτωθι βασικές αρχές για τις ακόλουθες διαδικασίες:
            
                        α)
                     
                     
                        αρμοδιότητες και καθήκοντα που αφορούν θέματα ασφάλειας των σιδηροδρόμων·
                     
                  
                        β)
                     
                     
                        υποχρεώσεις για τη διαβίβαση σημαντικών πληροφοριών μεταξύ των δύο μερών·
                     
                  
                        γ)
                     
                     
                        ιχνηλασιμότητα σχετικών με την ασφάλεια εγγράφων.
                     
                  II.   Απαιτήσεις και κριτήρια αξιολόγησης για τη λειτουργία ανάπτυξης της συντήρησης
            
            1.   Ο φορέας διαθέτει διαδικασία για τον καθορισμό και τη διαχείριση:
            
                        α)
                     
                     
                        όλων των δραστηριοτήτων συντήρησης που επηρεάζουν την ασφάλεια·
                     
                  
                        β)
                     
                     
                        όλων των κρίσιμων για την ασφάλεια κατασκευαστικών στοιχείων.
                     
                  2.   Ο φορέας διαθέτει διαδικασίες που διασφαλίζουν την τήρηση της συμμόρφωσης με τις βασικές απαιτήσεις διαλειτουργικότητας, καθώς και τις επικαιροποιήσεις σε όλο τον κύκλο ζωής, με:
            
                        α)
                     
                     
                        διασφάλιση της συμμόρφωσης με τις προδιαγραφές που αφορούν τις βασικές παραμέτρους διαλειτουργικότητας, όπως αυτές καθορίζονται στις σχετικές τεχνικές προδιαγραφές διαλειτουργικότητας (ΤΠΔ)·
                     
                  
                        β)
                     
                     
                        επαλήθευση σε όλες τις περιστάσεις της συνέπειας του φακέλου συντήρησης με την έγκριση που αφορά το όχημα (συμπεριλαμβανομένων τυχόν εθνικών απαιτήσεων ασφάλειας), καθώς και της συμμόρφωσης με τον τεχνικό φάκελο και τον τύπο των αρχείων όπως στο Ευρωπαϊκό Μητρώο Εγκεκριμένων Τύπων Οχημάτων (ΕΜΕΤΟ)·
                     
                  
                        γ)
                     
                     
                        διαχείριση τυχόν αντικατάστασης κατά τη συντήρηση·
                     
                  
                        δ)
                     
                     
                        προσδιορισμό της ανάγκης εκτίμησης της επικινδυνότητας των δυνητικών επιπτώσεων της εν λόγω αλλαγής στην ασφάλεια του σιδηροδρομικού συστήματος, με εφαρμογή των κοινών μεθόδων ασφάλειας που αφορούν τις μεθόδους εκτίμησης και αξιολόγησης της επικινδυνότητας, όπως έχουν εγκριθεί σύμφωνα με το άρθρο 6 παράγραφος 1 στοιχείο α) της οδηγίας (ΕΕ) 2016/798·
                     
                  
                        ε)
                     
                     
                        διαχείριση της διάρθρωσης όλων των τεχνικών αλλαγών που επηρεάζουν την ακεραιότητα του συστήματος του οχήματος.
                     
                  3.   Ο φορέας διαθέτει διαδικασία για τον σχεδιασμό και την υποστήριξη της υλοποίησης εγκαταστάσεων, εξοπλισμού και εργαλείων συντήρησης, ειδικά ανεπτυγμένων και απαραίτητων για την περάτωση της συντήρησης. Ο φορέας διαθέτει διαδικασία για να ελέγχει ότι οι εν λόγω εγκαταστάσεις, εξοπλισμός και εργαλεία συντήρησης χρησιμοποιούνται, αποθηκεύονται και συντηρούνται με βάση το πρόγραμμα συντήρησής τους και σύμφωνα με τις απαιτήσεις συντήρησής τους.
            4.   Κατά την έναρξη λειτουργίας οχημάτων, ο φορέας διαθέτει διαδικασίες για:
            
                        α)
                     
                     
                        να έχει πρόσβαση στις συστάσεις συντήρησης της αρχικής τεκμηρίωσης και για να συλλέγει επαρκείς πληροφορίες για τις προγραμματιζόμενες εργασίες·
                     
                  
                        β)
                     
                     
                        να αναλύει τις εν λόγω συστάσεις συντήρησης της αρχικής τεκμηρίωσης και να καταρτίζει, με εφαρμογή των κοινών μεθόδων ασφάλειας που αφορούν τις μεθόδους εκτίμησης και αξιολόγησης της επικινδυνότητας που έχουν εγκριθεί σύμφωνα με το άρθρο 6 παράγραφος 1 στοιχείο α) της οδηγίας (ΕΕ) 2016/798, τον πρώτο φάκελο συντήρησης, λαμβάνοντας επίσης υπόψη τις πληροφορίες που περιέχουν τυχόν σχετικές εγγυήσεις·
                     
                  
                        γ)
                     
                     
                        να εξασφαλίζει την ορθή εφαρμογή του πρώτου φακέλου συντήρησης.
                     
                  5.   Για να διατηρεί επικαιροποιημένο τον φάκελο συντήρησης καθ' όλη τη διάρκεια του κύκλου ζωής ενός οχήματος, ο φορέας διαθέτει διαδικασίες για:
            
                        α)
                     
                     
                        τη συλλογή τουλάχιστον των σημαντικών πληροφοριών που αφορούν:
                        
                                    i)
                                 
                                 
                                    τον τύπο και την έκταση των πραγματικά εκτελούμενων εργασιών, συμπεριλαμβανομένων, απλώς ενδεικτικά, των ατυχημάτων, των σοβαρών ατυχημάτων και συμβάντων, όπως ορίζονται στην οδηγία (ΕΕ) 2016/798·
                                 
                              
                                    ii)
                                 
                                 
                                    τις διαπιστωθείσες βλάβες κατασκευαστικών στοιχείων·
                                 
                              
                                    iii)
                                 
                                 
                                    τον τύπο και την έκταση των προγραμματισμένων εργασιών·
                                 
                              
                                    iv)
                                 
                                 
                                    την πραγματικά εκτελεσθείσα συντήρηση·
                                 
                              
                  
                        β)
                     
                     
                        τον καθορισμό της ανάγκης επικαιροποιήσεων, λαμβανομένων υπόψη των οριακών τιμών διαλειτουργικότητας·
                     
                  
                        γ)
                     
                     
                        να υποβάλλει προτάσεις και να εγκρίνει αλλαγές και την εφαρμογή τους, με σκοπό τη λήψη απόφασης με βάση σαφή κριτήρια, λαμβανομένων υπόψη των ευρημάτων της εκτίμησης επικινδυνότητας που διενεργείται με την εφαρμογή των κοινών μεθόδων ασφάλειας όσον αφορά τις μεθόδους εκτίμησης και αξιολόγησης της επικινδυνότητας που έχουν εγκριθεί σύμφωνα με το άρθρο 6 παράγραφος 1 στοιχείο α) της οδηγίας (ΕΕ) 2016/798·
                     
                  
                        δ)
                     
                     
                        να εξασφαλίζει την ορθή εφαρμογή των αλλαγών·
                     
                  
                        ε)
                     
                     
                        να παρακολουθεί την αποτελεσματικότητα των αλλαγών με διαδικασία που συμβαδίζει με τις μεθόδους αξιολόγησης του επιπέδου ασφάλειας και των επιδόσεων ασφάλειας των φορέων εκμετάλλευσης σιδηροδρομικών μεταφορών σε εθνικό και ενωσιακό επίπεδο, όπως έχουν εγκριθεί σύμφωνα με το άρθρο 6 παράγραφος 1 στοιχείο δ) της οδηγίας (ΕΕ) 2016/798.
                     
                  6.   Κατά την εφαρμογή της διαδικασίας διαχείρισης της επαγγελματικής επάρκειας στη λειτουργία ανάπτυξης της συντήρησης, λαμβάνονται υπόψη τουλάχιστον οι κάτωθι δραστηριότητες που επηρεάζουν την ασφάλεια:
            
                        α)
                     
                     
                        εφαρμογή των κοινών μεθόδων ασφάλειας που σχετίζονται με τις μεθόδους αξιολόγησης και εκτίμησης της επικινδυνότητας, όπως έχουν εγκριθεί σύμφωνα με το άρθρο 6 παράγραφος 1 στοιχείο α) της οδηγίας (ΕΕ) 2016/798 για την αξιολόγηση των αλλαγών του φακέλου συντήρησης·
                     
                  
                        β)
                     
                     
                        τεχνικές ειδικότητες που απαιτούνται για τη διαχείριση της κατάρτισης και των αλλαγών του φακέλου συντήρησης και την ανάπτυξη, την αξιολόγηση, την επικύρωση και την έγκριση αντικαταστάσεων κατά τη διάρκεια της συντήρησης·
                     
                  
                        γ)
                     
                     
                        δραστηριότητες συντήρησης κρίσιμων για την ασφάλεια κατασκευαστικών στοιχείων·
                     
                  
                        δ)
                     
                     
                        τεχνικές σύνδεσης (συμπεριλαμβανομένης της συγκόλλησης και της συνάρμωσης)·
                     
                  
                        ε)
                     
                     
                        μη καταστροφικές δοκιμές.
                     
                  7.   Όταν εφαρμόζεται η διαδικασία τεκμηρίωσης στη λειτουργία ανάπτυξης της συντήρησης, πρέπει να διασφαλίζεται η ιχνηλασιμότητα τουλάχιστον των ακόλουθων στοιχείων:
            
                        α)
                     
                     
                        των εγγράφων που αφορούν την ανάπτυξη, την εκτίμηση, την επικύρωση και την έγκριση αντικατάστασης κατά τη διάρκεια της συντήρησης·
                     
                  
                        β)
                     
                     
                        της διάταξης των οχημάτων, συμπεριλαμβανομένων, μεταξύ άλλων, των κρίσιμων για την ασφάλεια κατασκευαστικών στοιχείων και των τροποποιήσεων του εποχούμενου λογισμικού·
                     
                  
                        γ)
                     
                     
                        των αρχείων της εκτελεσθείσας συντήρησης·
                     
                  
                        δ)
                     
                     
                        των αποτελεσμάτων μελετών σχετικά με την αποκομισθείσα πείρα·
                     
                  
                        ε)
                     
                     
                        όλων των διαδοχικών εκδόσεων του φακέλου συντήρησης, καθώς και της εκτίμησης της επικινδυνότητας·
                     
                  
                        στ)
                     
                     
                        των εκθέσεων σχετικά με την επάρκεια και την επίβλεψη της πραγματοποίησης της συντήρησης και της διαχείρισης της συντήρησης του στόλου·
                     
                  
                        ζ)
                     
                     
                        των τεχνικών πληροφοριών που πρέπει να παρέχονται προς υποστήριξη των κατόχων, των σιδηροδρομικών επιχειρήσεων και των διαχειριστών υποδομής.
                     
                  III.   Απαιτήσεις και κριτήρια αξιολόγησης για τη λειτουργία διαχείρισης της συντήρησης του στόλου
            
            1.   Ο φορέας διαθέτει διαδικασία ελέγχου της επαγγελματικής επάρκειας, της διαθεσιμότητας και της ικανότητας του φορέα που είναι υπεύθυνος για την πραγματοποίηση της συντήρησης πριν τη διατύπωση εντολών συντήρησης. Προς τούτο απαιτείται τα συνεργεία συντήρησης να είναι δεόντως εξειδικευμένα για να αποφασίζουν βάσει των απαιτήσεων την τεχνική επάρκεια για τη λειτουργία πραγματοποίησης της συντήρησης.
            2.   Ο φορέας διαθέτει διαδικασία συγκρότησης της δέσμης εργασιών και έκδοσης και αποστολής της εντολής συντήρησης.
            3.   Ο φορέας διαθέτει διαδικασία για την έγκαιρη αποστολή οχημάτων για συντήρηση.
            4.   Ο φορέας διαθέτει διαδικασία για τη διαχείριση της απόσυρσης οχημάτων από τη λειτουργία για συντήρηση ή όταν η ασφαλής λειτουργία είναι υποβαθμισμένη ή όταν οι ανάγκες συντήρησης επηρεάζουν την κανονική λειτουργία.
            5.   Ο φορέας διαθέτει διαδικασία για τον καθορισμό των αναγκαίων μέτρων επαλήθευσης που εφαρμόζονται για την εκτελεσθείσα συντήρηση και τη διάθεση οχημάτων σε λειτουργία.
            6.   Ο φορέας διαθέτει διαδικασία για την έκδοση ειδοποίησης επαναφοράς σε λειτουργία, καθώς και για τον καθορισμό περιορισμών χρήσης για να εξασφαλίζεται η ασφαλής λειτουργία λαμβανομένης υπόψη της τεκμηρίωσης διάθεσης σε λειτουργία.
            7.   Κατά την εφαρμογή της διαδικασίας διαχείρισης της επάρκειας στη λειτουργία διαχείρισης της συντήρησης στόλου, λαμβάνεται υπόψη τουλάχιστον η επαναφορά σε λειτουργία, συμπεριλαμβανομένου του περιορισμού χρήσης.
            8.   Κατά την εφαρμογή της διαδικασίας πληροφόρησης για τη λειτουργία διαχείρισης της συντήρησης στόλου, πρέπει να παρέχονται τουλάχιστον τα ακόλουθα στοιχεία στη λειτουργία πραγματοποίησης της συντήρησης:
            
                        α)
                     
                     
                        εφαρμοστέοι κανόνες και τεχνικές προδιαγραφές·
                     
                  
                        β)
                     
                     
                        το πρόγραμμα συντήρησης κάθε οχήματος·
                     
                  
                        γ)
                     
                     
                        κατάλογος των ανταλλακτικών, καθώς και αρκετά λεπτομερής τεχνική περιγραφή κάθε εξαρτήματος, για να καταστεί δυνατή η ομοειδής αντικατάσταση με τις ίδιες εγγυήσεις·
                     
                  
                        δ)
                     
                     
                        κατάλογος των υλικών, καθώς και αρκετά λεπτομερής περιγραφή της χρήσης τους και οι απαραίτητες για την υγεία και την ασφάλεια πληροφορίες·
                     
                  
                        ε)
                     
                     
                        φάκελος με τις προδιαγραφές για τις δραστηριότητες που επηρεάζουν την ασφάλεια και με τους περιορισμούς παρέμβασης και χρήσης κατασκευαστικών στοιχείων·
                     
                  
                        στ)
                     
                     
                        κατάλογος των κατασκευαστικών στοιχείων ή συστημάτων που υπόκεινται σε νομικές απαιτήσεις και κατάλογος των απαιτήσεων αυτών (καθώς και των δοχείων και δεξαμενών των φρένων για τη μεταφορά επικίνδυνων εμπορευμάτων)·
                     
                  
                        ζ)
                     
                     
                        εφαρμογή των κοινών μεθόδων ασφάλειας που αφορούν τις μεθόδους αξιολόγησης και εκτίμησης της επικινδυνότητας, όπως έχουν εγκριθεί σύμφωνα με το άρθρο 6 παράγραφος 1 στοιχείο α) της οδηγίας (ΕΕ) 2016/798 για την αξιολόγηση των αλλαγών που επηρεάζουν τη λειτουργία διαχείρισης της συντήρησης του στόλου·
                     
                  9.   Κατά την εφαρμογή της διαδικασίας πληροφόρησης για τη λειτουργία διαχείρισης της συντήρησης του στόλου, τα ενδιαφερόμενα μέρη ενημερώνονται τουλάχιστον για την επαναφορά σε λειτουργία, καθώς και για τους περιορισμούς χρήσης που αφορούν τους χρήστες (σιδηροδρομικές επιχειρήσεις και διαχειριστές υποδομής).
            10.   Κατά την εφαρμογή της διαδικασίας τεκμηρίωσης στη λειτουργία διαχείρισης της συντήρησης του στόλου, πρέπει να καταγράφονται τουλάχιστον τα ακόλουθα στοιχεία:
            
                        α)
                     
                     
                        εντολές συντήρησης·
                     
                  
                        β)
                     
                     
                        επαναφορά σε λειτουργία, καθώς και περιορισμοί χρήσης που αφορούν τις σιδηροδρομικές επιχειρήσεις και τους διαχειριστές υποδομής.
                     
                  IV.   Απαιτήσεις και κριτήρια αξιολόγησης για τη λειτουργία πραγματοποίηση της συντήρησης
            
            1.   Ο φορέας διαθέτει διαδικασίες για:
            
                        α)
                     
                     
                        τον έλεγχο της πληρότητας και της ορθότητας των πληροφοριών που προκύπτουν από τη λειτουργία διαχείρισης της συντήρησης του στόλου σχετικά με τις παραγγελθείσες εργασίες·
                     
                  
                        β)
                     
                     
                        την επαλήθευση της χρήσης των απαιτούμενων σχετικών εγγράφων συντήρησης και άλλων προτύπων εφαρμοστέων για την πραγματοποίηση των υπηρεσιών συντήρησης σύμφωνα με τις εντολές συντήρησης·
                     
                  
                        γ)
                     
                     
                        τη διασφάλιση ότι όλες οι σχετικές προδιαγραφές συντήρησης, όπως καθορίζονται στους εφαρμοστέους κανονισμούς και τα καθορισμένα πρότυπα που περιέχουν οι εντολές συντήρησης, είναι στη διάθεση όλου του εμπλεκόμενου προσωπικού (δηλαδή περιλαμβάνονται στις εσωτερικές οδηγίες εργασίας).
                     
                  2.   Ο φορέας διαθέτει διαδικασίες για να διασφαλίζεται ότι:
            
                        α)
                     
                     
                        τα κατασκευαστικά στοιχεία (καθώς και τα ανταλλακτικά) και τα υλικά χρησιμοποιούνται όπως καθορίζεται στις εντολές συντήρησης και στα έγγραφα του προμηθευτή·
                     
                  
                        β)
                     
                     
                        τα κατασκευαστικά στοιχεία και τα υλικά αποθηκεύονται, διακινούνται και μεταφέρονται κατά τρόπο που αποτρέπει την πρόκληση φθοράς ή ζημίας τους και όπως καθορίζεται στις εντολές συντήρησης και τα έγγραφα του προμηθευτή·
                     
                  
                        γ)
                     
                     
                        όλα τα κατασκευαστικά στοιχεία και τα υλικά, καθώς και όσα παρέχει ο πελάτης, συμμορφώνονται με τους σχετικούς εθνικούς και διεθνείς κανόνες, όπως και με τις απαιτήσεις των σχετικών εντολών συντήρησης.
                     
                  3.   Ο φορέας διαθέτει διαδικασίες για τον προσδιορισμό, την ταυτοποίηση, την παροχή, την καταγραφή και τη διάθεση κατάλληλων και επαρκών εγκαταστάσεων, εξοπλισμού και εργαλείων που του επιτρέπουν να παρέχει τις υπηρεσίες συντήρησης σύμφωνα με τις εντολές συντήρησης και άλλες εφαρμοστέες προδιαγραφές, οι οποίες εξασφαλίζουν:
            
                        α)
                     
                     
                        την ασφαλή πραγματοποίηση της συντήρησης, καθώς και την υγεία και την ασφάλεια του προσωπικού συντήρησης·
                     
                  
                        β)
                     
                     
                        την εργονομία και την προστασία της υγείας, καθώς και τις διεπαφές μεταξύ χρηστών και συστημάτων πληροφορικής ή διαγνωστικού εξοπλισμού.
                     
                  4.   Εφόσον είναι αναγκαίο για τη διασφάλιση έγκυρων αποτελεσμάτων, ο φορέας διαθέτει διαδικασίες που εξασφαλίζουν ότι ο εξοπλισμός μέτρησης που χρησιμοποιεί:
            
                        α)
                     
                     
                        βαθμονομείται ή εξακριβώνεται σε καθορισμένα χρονικά διαστήματα ή πριν από τη χρήση, βάσει διεθνών, εθνικών ή βιομηχανικών προτύπων μέτρησης - ελλείψει τέτοιων προτύπων, η χρησιμοποιούμενη βάση βαθμονόμησης ή εξακρίβωσης καταγράφεται·
                     
                  
                        β)
                     
                     
                        προσαρμόζεται ή αναπροσαρμόζεται ανάλογα με τις ανάγκες·
                     
                  
                        γ)
                     
                     
                        ταυτοποιείται για να καθίσταται δυνατός ο καθορισμός της κατάστασης βαθμονόμησης·
                     
                  
                        δ)
                     
                     
                        διασφαλίζεται από προσαρμογές που θα καθιστούσαν άκυρο το αποτέλεσμα της μέτρησης·
                     
                  
                        ε)
                     
                     
                        προστατεύεται από ζημίες και φθορές κατά τον χειρισμό, τη συντήρηση και την αποθήκευσή του.
                     
                  5.   Ο φορέας διαθέτει διαδικασίες που διασφαλίζουν ότι όλες οι εγκαταστάσεις, ο εξοπλισμός και τα εργαλεία χρησιμοποιούνται, βαθμονομούνται, φυλάσσονται και συντηρούνται ορθά σύμφωνα με τεκμηριωμένες διαδικασίες.
            6.   Ο φορέας διαθέτει διαδικασίες για να ελέγχει ότι τα εκτελούμενα καθήκοντα είναι σύμφωνα με τις εντολές συντήρησης και για να εκδίδει την ειδοποίηση διάθεσης σε λειτουργία. Η ειδοποίηση διάθεσης σε λειτουργία περιλαμβάνει όλες τις πληροφορίες που είναι χρήσιμες για τον καθορισμό των περιορισμών χρήσης.
            7.   Κατά την εφαρμογή της διαδικασίας εκτίμησης της επικινδυνότητας (ιδίως σημεία 2.2 και 2.3 του τμήματος I) στη λειτουργία πραγματοποίησης της συντήρησης, το εργασιακό περιβάλλον δεν περιλαμβάνει μόνο τα συνεργεία όπου πραγματοποιείται η συντήρηση, αλλά και τις σιδηροτροχιές εκτός των κτιριακών εγκαταστάσεων των συνεργείων και όλους τους χώρους όπου εκτελούνται δραστηριότητες συντήρησης.
            8.   Κατά την εφαρμογή της διαδικασίας διαχείρισης της επαγγελματικής επάρκειας στη λειτουργία πραγματοποίησης της συντήρησης, λαμβάνονται υπόψη, εφόσον χρειάζεται, τουλάχιστον οι κάτωθι δραστηριότητες που επηρεάζουν την ασφάλεια:
            
                        α)
                     
                     
                        τεχνικές σύνδεσης (συμπεριλαμβανομένης της συγκόλλησης και της συνάρμωσης)·
                     
                  
                        β)
                     
                     
                        μη καταστροφικές δοκιμές·
                     
                  
                        γ)
                     
                     
                        τελική δοκιμή του οχήματος και διάθεση σε λειτουργία·
                     
                  
                        δ)
                     
                     
                        δραστηριότητες συντήρησης των συστημάτων πέδησης, των αξόνων τροχών και των οργάνων έλξης και δραστηριότητες συντήρησης συγκεκριμένων κατασκευαστικών στοιχείων εμπορευματικών φορταμαξών μεταφοράς επικίνδυνων εμπορευμάτων, όπως δεξαμενών, βαλβίδων κ.λπ.
                     
                  
                        ε)
                     
                     
                        δραστηριότητες συντήρησης κρίσιμων για την ασφάλεια κατασκευαστικών στοιχείων·
                     
                  
                        στ)
                     
                     
                        δραστηριότητες συντήρησης των συστημάτων ελέγχου-χειρισμού και σηματοδότησης·
                     
                  
                        ζ)
                     
                     
                        δραστηριότητες συντήρησης των συστημάτων χειρισμού των θυρών·
                     
                  
                        η)
                     
                     
                        άλλα προσδιορισμένα ειδικά πεδία που επηρεάζουν την ασφάλεια.
                     
                  9.   Κατά την εφαρμογή της διαδικασίας πληροφόρησης για τη λειτουργία πραγματοποίησης της συντήρησης, παρέχονται στις λειτουργίες διαχείρισης του στόλου και ανάπτυξης της συντήρησης τουλάχιστον τα ακόλουθα στοιχεία:
            
                        α)
                     
                     
                        εργασίες που εκτελούνται σύμφωνα με τις εντολές συντήρησης·
                     
                  
                        β)
                     
                     
                        κάθε πιθανή βλάβη ή ελάττωμα που αφορά την ασφάλεια, όταν διαπιστώνεται από τον φορέα·
                     
                  
                        γ)
                     
                     
                        η διάθεση σε λειτουργία.
                     
                  10.   Όταν εφαρμόζεται η διαδικασία τεκμηρίωσης στη λειτουργία πραγματοποίησης της συντήρησης, καταγράφονται τουλάχιστον τα ακόλουθα στοιχεία για τις εργασίες συντήρησης που επηρεάζουν την ασφάλεια, κατά το τμήμα II σημείο 1 στοιχείο α):
            
                        α)
                     
                     
                        σαφής προσδιορισμός όλων των εγκαταστάσεων, του εξοπλισμού και των εργαλείων·
                     
                  
                        β)
                     
                     
                        όλες οι εκτελούμενες εργασίες συντήρησης, καθώς και το προσωπικό, τα εργαλεία, ο εξοπλισμός, τα ανταλλακτικά και τα υλικά που χρησιμοποιούνται, λαμβανομένων υπόψη:
                        
                                    i)
                                 
                                 
                                    των σχετικών εθνικών κανόνων στον τόπο όπου εδρεύει ο φορέας·
                                 
                              
                                    ii)
                                 
                                 
                                    των προβλεπόμενων στις εντολές συντήρησης απαιτήσεων, συμπεριλαμβανομένων των απαιτήσεων όσον αφορά τα αρχεία·
                                 
                              
                                    iii)
                                 
                                 
                                    της τελικής δοκιμής και της απόφασης σχετικά με τη διάθεση σε λειτουργία·
                                 
                              
                  
                        γ)
                     
                     
                        τα μέτρα ελέγχου που απαιτούνται από τις εντολές συντήρησης και η διάθεση σε λειτουργία·
                     
                  
                        δ)
                     
                     
                        τα αποτελέσματα της βαθμονόμησης και της εξακρίβωσης, όταν χρησιμοποιείται λογισμικό για την παρακολούθηση και τη μέτρηση συγκεκριμένων απαιτήσεων· πριν από την αρχική χρήση επιβεβαιώνεται, και επανεπιβεβαιώνεται αν χρειάζεται, η ικανότητα του λογισμικού να εκτελεί την προβλεπόμενη εφαρμογή·
                     
                  
                        ε)
                     
                     
                        η εγκυρότητα των προηγούμενων αποτελεσμάτων μέτρησης όταν διαπιστωθεί ότι το όργανο μέτρησης δεν συμμορφώνεται με τις απαιτήσεις.
                     
                  
               (1)  Οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (ΕΕ L 183 της 29.6.1989, σ. 1).
         
      
      
         
            ΠΑΡΑΡΤΗΜΑ III
            
               Έντυπα αίτησης
            
            Κείμενο της εικόνας
            
               ΑΙΤΗΣΗ ΓΙΑ ΠΙΣΤΟΠΟΙΗΤΙΚΟ ΣΥΜΜΟΡΦΩΣΗΣ ΥΠΕΥΘΥΝΟΥ ΓΙΑ ΤΗ ΣΥΝΤΗΡΗΣΗ ΦΟΡΕΑ
               Αίτηση για την έκδοση πιστοποιητικού που βεβαιώνει ότι το σύστημα συντήρησης υπεύθυνου για τη συντήρηση φορέα (ΥΣΦ) θεωρείται ότι συμμορφώνεται με την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου και με τον εκτελεστικό κανονισμό (ΕΕ) 2019/779 της Επιτροπής
               ΣΤΟΙΧΕΙΑ ΕΠΙΚΟΙΝΩΝΙΑΣ ΤΟΥ ΟΡΓΑΝΙΣΜΟΥ ΠΙΣΤΟΠΟΙΗΣΗΣ
               1.1
               Ονομασία του οργανισμού πιστοποίησης στον οποίο απευθύνεται η αίτηση
               1.2
               Αριθμός μητρώου του οργανισμού πιστοποίησης
               1.3
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               ΣΤΟΙΧΕΙΑ ΤΟΥ ΑΙΤΟΥΝΤΟΣ
               2.1
               Νόμιμος τίτλος
               2.2
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               2.3
               Αριθμός τηλεφώνου
               2.4
               Αριθ. τηλεομοιοτ.
               2.5
               Ηλεκτρονική διεύθυνση
               2.6
               Ιστότοπος
               2.7
               Αριθμός μητρώου της επιχείρησης
               2.8
               ΑΦΜ
               2.9
               Άλλες πληροφορίες
               ΣΤΟΙΧΕΙΑ ΥΠΕΥΘΥΝΟΥ ΕΠΙΚΟΙΝΩΝΙΑΣ
               3.1
               Ονοματεπώνυμο
               3.2
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               3.3
               Αριθμός τηλεφώνου
               3.4
               Αριθ. τηλεομοιοτ.
               3.5
               Ηλεκτρονική διεύθυνση
               ΣΤΟΙΧΕΙΑ ΤΗΣ ΑΙΤΗΣΗΣ
               4.1 Αριθμός καταχώρισης της αίτησης (δίδεται από τον αιτούντα)
               Η παρούσα αίτηση αφορά
               4.2
               νέο πιστοποιητικό
               4.3
               επικαιροποιημένο/τροποποιημένο πιστοποιητικό
               4.4
               ανανεωμένο πιστοποιητικό
            
            Κείμενο της εικόνας
            
               ΕΠΙΧΕΙΡΗΣΙΑΚΑ ΣΤΟΙΧΕΙΑ
               5.1 Είδος εταιρείας:
               5.11 ΣΕ
               5.12 ΔΥ
               5.13 Κάτοχος
               5.14 Προμηθευτής συντήρησης
               5.15 Κατασκευαστής
               5.16 Άλλος
               5.2 Πεδίο δραστηριοτήτων του ΥΣΦ (τύποι οχημάτων: εμπορευματικές φορτάμαξες, μηχανές έλξης, πολυμερείς συνθέσεις, επιβατάμαξες, οχήματα υψηλής ταχύτητας, επιτρόχια μηχανήματα (OTM/ΕΤΜ), άλλοι — να προσδιοριστούν οι τύποι):
               5.3 Περιλαμβάνονται φορτάμαξες ειδικές για τη μεταφορά επικίνδυνων εμπορευμάτων: ΝΑΙ/ΟΧΙ
               5.4 Επιχειρησιακές λειτουργίες του ΥΣΦ
               ίδιες
               εν μέρει
               πλήρως εξωτερική ανάθεση
               5.4
               Ανάπτυξη της συντήρησης
               5.4.1
               5.4.2
               5.4.3
               5.5
               Διαχείριση συντήρησης του στόλου
               5.5.1
               5.5.2
               5.5.3
               5.6
               Πραγματοποίηση της συντήρησης
               5.6.1
               5.6.2
               5.6.3
               ΥΠΟΒΑΛΛΟΜΕΝΑ ΕΓΓΡΑΦΑ
               6.1
               Τεκμηρίωση του συστήματος συντήρησης
               6.2
               Άλλο
               Να προσδιοριστεί:
               ΥΠΟΓΡΑΦΕΣ
               Αιτών
               (ονοματεπώνυμο)
               Ημερο-μηνία
               Υπογραφή
               Οργανισμός πιστοποίησης
               Εσωτερικός αριθμός μητρώου
               Ημερομηνία παραλαβής της αίτησης
               Ημερο-μηνία
               Υπογραφή
               ΧΩΡΟΣ ΓΙΑ ΤΗΝ ΥΠΗΡΕΣΙΑ/ΑΡΧΗ ΣΤΗΝ ΟΠΟΙΑ ΑΠΕΥΘΥΝΕΤΑΙ Η ΑΙΤΗΣΗ
            
            Κείμενο της εικόνας
            
               ΑΙΤΗΣΗ ΓΙΑ ΠΙΣΤΟΠΟΙΗΤΙΚΟ ΣΥΜΜΟΡΦΩΣΗΣ ΛΕΙΤΟΥΡΓΙΩΝ ΣΥΝΤΗΡΗΣΗΣ
               Αίτηση για την έκδοση πιστοποιητικού που βεβαιώνει ότι το σύστημα συντήρησης εντός της Ευρωπαϊκής Ένωσης θεωρείται ότι συμμορφώνεται με την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου και με τον εκτελεστικό κανονισμό (ΕΕ) 2019/779 της Επιτροπής
               ΣΤΟΙΧΕΙΑ ΕΠΙΚΟΙΝΩΝΙΑΣ ΤΟΥ ΟΡΓΑΝΙΣΜΟΥ ΠΙΣΤΟΠΟΙΗΣΗΣ
               1.1
               Ονομασία του οργανισμού πιστοποίησης στον οποίο απευθύνεται η αίτηση
               1.2
               Αριθμός μητρώου του οργανισμού πιστοποίησης
               1.3
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               ΣΤΟΙΧΕΙΑ ΤΟΥ ΑΙΤΟΥΝΤΟΣ
               2.1
               Νόμιμος τίτλος
               2.2
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               2.3
               Αριθμός τηλεφώνου
               2.4
               Αριθ. τηλεομοιοτ.
               2.5
               Ηλεκτρονική διεύθυνση
               2.6
               Ιστότοπος
               2.7
               Αριθμός μητρώου της επιχείρησης
               2.8
               ΑΦΜ
               2.9
               Άλλες πληροφορίες
               ΣΤΟΙΧΕΙΑ ΥΠΕΥΘΥΝΟΥ ΕΠΙΚΟΙΝΩΝΙΑΣ
               3.1
               Ονοματεπώνυμο
               3.2
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               3.3
               Αριθμός τηλεφώνου
               3.4
               Αριθμός τηλεομοιοτυπικού
               3.5
               Ηλεκτρονική διεύθυνση
               ΣΤΟΙΧΕΙΑ ΤΗΣ ΑΙΤΗΣΗΣ
               4.1 Αριθμός καταχώρισης της αίτησης (δίδεται από τον αιτούντα)
               Η παρούσα αίτηση αφορά
               4.2
               νέο πιστοποιητικό
               4.3
               επικαιροποιημένο/τροποποιημένο πιστοποιητικό
               4.4
               ανανεωμένο πιστοποιητικό
            
            Κείμενο της εικόνας
            
               ΕΠΙΧΕΙΡΗΣΙΑΚΑ ΣΤΟΙΧΕΙΑ
               5.1 Είδος εταιρείας:
               5.11 ΣΕ
               5.12 ΔΥ
               5.13 Κάτοχος
               5.14 Προμηθευτής συντήρησης
               5.15 Κατασκευαστής
               5.16 Άλλος
               5.2 Πεδίο δραστηριοτήτων του ΥΣΦ (τύποι οχημάτων: εμπορευματικές φορτάμαξες, μηχανές έλξης, πολυμερείς συνθέσεις, επιβατάμαξες, οχήματα υψηλής ταχύτητας, επιτρόχια μηχανήματα (OTM/ΕΤΜ), άλλοι — να προσδιοριστούν οι τύποι):
               5.3 Περιλαμβάνονται φορτάμαξες ειδικές για τη μεταφορά επικίνδυνων εμπορευμάτων: ΝΑΙ/ΟΧΙ
               5.4 Λειτουργίες συντήρησης
               5.5
               Ανάπτυξη της συντήρησης
               ΝΑΙ
               ΌΧΙ
               Εν μέρει
               5.6
               Διαχείριση συντήρησης του στόλου
               ΝΑΙ
               ΌΧΙ
               Εν μέρει
               5.7
               Πραγματοποίηση της συντήρησης
               ΝΑΙ
               ΌΧΙ
               Εν μέρει
               Για εν μέρει λειτουργίες συντήρησης, επιμέρους λειτουργίες για τις οποίες υποβάλλεται η παρούσα αίτηση (βλέπε κατάλογο στο παράρτημα II του εκτελεστικού κανονισμού (ΕΕ) 2019/779):
               ΥΠΟΒΑΛΛΟΜΕΝΑ ΕΓΓΡΑΦΑ
               6.1
               Τεκμηρίωση του συστήματος συντήρησης
               6.2
               Άλλο
               Να προσδιοριστεί:
               ΥΠΟΓΡΑΦΕΣ
               Αιτών
               (ονοματεπώνυμο)
               Ημερο-μηνία
               Υπογραφή
               Οργανισμός πιστοποίησης
               Εσωτερικός αριθμός μητρώου
               Ημερομηνία παραλαβής της αίτησης
               Ημερο-μηνία
               Υπογραφή
               ΧΩΡΟΣ ΓΙΑ ΤΗΝ ΥΠΗΡΕΣΙΑ/ΑΡΧΗ ΣΤΗΝ ΟΠΟΙΑ ΑΠΕΥΘΥΝΕΤΑΙ Η ΑΙΤΗΣΗ
            
         
      
      
         
            ΠΑΡΑΡΤΗΜΑ IV
            
               Έντυπα πιστοποίησης
            
            Κείμενο της εικόνας
            
               ΠΙΣΤΟΠΟΙΗΤΙΚΟ ΣΥΜΜΟΡΦΩΣΗΣ ΥΠΕΥΘΥΝΟΥ ΓΙΑ ΤΗ ΣΥΝΤΗΡΗΣΗ ΦΟΡΕΑ
               το οποίο βεβαιώνει την αποδοχή του συστήματος συντήρησης υπεύθυνου για τη συντήρηση φορέα (ΥΣΦ) εντός της Ευρωπαϊκής Ένωσης σύμφωνα με την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου και με τον εκτελεστικό κανονισμό (ΕΕ) 2019/779
               1. Αριθμός EIN
               2. ΠΙΣΤΟΠΟΙΟΥΜΕΝΟΣ ΥΠΕΥΘΥΝΟΣ ΓΙΑ ΤΗ ΣΥΝΤΗΡΗΣΗ ΦΟΡΕΑΣ
               Νόμιμος τίτλος:
               Εμπορική ονομασία ή ακρώνυμο (επικουρικό)
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               Αριθμός μητρώου της επιχείρησης:
               ΑΦΜ:
               3. ΟΡΓΑΝΙΣΜΟΣ ΠΙΣΤΟΠΟΙΗΣΗΣ
               Νόμιμος τίτλος:
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               Αριθμός μητρώου του οργανισμού πιστοποίησης
               4. ΣΤΟΙΧΕΙΑ ΠΙΣΤΟΠΟΙΗΤΙΚΟΥ
               Το παρόν είναι
               — νέο πιστοποιητικό
               αριθμός EIN του προηγούμενου πιστοποιητικού
               — ανανεωμένο πιστοποιητικό
               — επικαιροποιημένο/τροποποιημένο πιστοποιητικό
               Ισχύει από:
               έως:
               Είδος εταιρείας: (σιδηροδρομική επιχείρηση, κάτοχος, προμηθευτής συντήρησης κ.λπ.)
               5. ΠΕΔΙΟ ΔΡΑΣΤΗΡΙΟΤΗΤΩΝ ΤΟΥ ΥΣΦ
               Τύποι οχημάτων:
               (εμπορευματικές φορτάμαξες, μηχανές έλξης, πολυμερείς συνθέσεις, επιβατάμαξες, οχήματα υψηλής ταχύτητας, επιτρόχια μηχανήματα (OTM/ΕΤΜ), άλλοι):
               Περιλαμβάνει φορτάμαξες ειδικές για τη μεταφορά επικίνδυνων εμπορευμάτων
               ΝΑΙ/ΟΧΙ
               6. ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ
               Ημερομηνία έκδοσης
               Υπογραφή
               Εσωτερικός αριθμός μητρώου
               Σφραγίδα του οργανισμού πιστοποίησης
            
            Κείμενο της εικόνας
            
               ΠΙΣΤΟΠΟΙΗΤΙΚΟ ΣΥΜΜΟΡΦΩΣΗΣ ΛΕΙΤΟΥΡΓΙΩΝ ΣΥΝΤΗΡΗΣΗΣ
               το οποίο βεβαιώνει την αποδοχή του συστήματος συντήρησης εντός της Ευρωπαϊκής Ένωσης σύμφωνα με την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου και με τον εκτελεστικό κανονισμό (ΕΕ) 2019/779
               1. Αριθμός EIN
               2. ΠΙΣΤΟΠΟΙΗΜΕΝΟΣ ΦΟΡΕΑΣ
               Νόμιμος τίτλος:
               Εμπορική ονομασία ή ακρώνυμο (επικουρικό)
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               Αριθμός μητρώου της επιχείρησης:
               ΑΦΜ:
               3. ΟΡΓΑΝΙΣΜΟΣ ΠΙΣΤΟΠΟΙΗΣΗΣ
               Νόμιμος τίτλος:
               Πλήρης ταχυδρομική διεύθυνση (οδός, ταχυδρομικός κώδικας, πόλη, χώρα)
               Αριθμός μητρώου του οργανισμού πιστοποίησης
               4. ΣΤΟΙΧΕΙΑ ΠΙΣΤΟΠΟΙΗΤΙΚΟΥ
               Το παρόν είναι
               — νέο πιστοποιητικό
               Αναγνωριστικός αριθμός του προηγούμενου πιστοποιητικού
               — ανανεωμένο πιστοποιητικό
               — επικαιροποιημένο/τροποποιημένο πιστοποιητικό
               Ισχύει από:
               έως:
               Είδος εταιρείας: (σιδηροδρομική επιχείρηση, κάτοχος, προμηθευτής συντήρησης κ.λπ.)
               5. ΠΕΔΙΟ ΔΡΑΣΤΗΡΙΟΤΗΤΩΝ ΣΥΝΤΗΡΗΣΗΣ
               Τύποι οχημάτων:
               (εμπορευματικές φορτάμαξες, μηχανές έλξης, πολυμερείς συνθέσεις, επιβατάμαξες, οχήματα υψηλής ταχύτητας, επιτρόχια μηχανήματα (OTM/ΕΤΜ), άλλοι):
               Περιλαμβάνει φορτάμαξες ειδικές για τη μεταφορά επικίνδυνων εμπορευμάτων
               ΝΑΙ/ΟΧΙ
               6. ΛΕΙΤΟΥΡΓΙΕΣ ΣΥΝΤΗΡΗΣΗΣ
               Ανάπτυξη της συντήρησης
               ΝΑΙ
               ΌΧΙ
               Διαχείριση συντήρησης του στόλου
               ΝΑΙ
               ΌΧΙ
               Πραγματοποίηση της συντήρησης
               ΝΑΙ
               ΌΧΙ
               Για εν μέρει λειτουργίες συντήρησης, επιμέρους λειτουργίες για τις οποίες ισχύει η παρούσα αίτηση (βλέπε κατάλογο στο παράρτημα II του εκτελεστικού κανονισμού (ΕΕ) 2019/779):
            
            Κείμενο της εικόνας
            
               7. ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ
               Ημερομηνία έκδοσης
               Υπογραφή
               Εσωτερικός αριθμός μητρώου
               Σφραγίδα του οργανισμού πιστοποίησης
            
         
      
      
         
            ΠΑΡΑΡΤΗΜΑ V
            
               Έκθεση του υπεύθυνου για τη συντήρηση φορέα
            
            1.   Ο υπεύθυνος για τη συντήρηση φορέας εκδίδει έκθεση η οποία καλύπτει περίοδο που αρχίζει 2 μήνες πριν από την τελευταία επιτήρηση και λήγει 2 μήνες πριν από την επόμενη προγραμματισμένη επιτήρηση.
            2.   Η έκθεση περιλαμβάνει τουλάχιστον τα ακόλουθα:
            
                        —
                     
                     
                        εξηγήσεις και αιτιολόγηση του τρόπου με τον οποίο αντιμετωπίστηκαν ή επιλύθηκαν περιπτώσεις μη συμμόρφωσης, ή αμφότερα·
                     
                  
                        —
                     
                     
                        πληροφορίες σχετικά με τον όγκο των εργασιών συντήρησης που πραγματοποιήθηκαν κατά τη διάρκεια της τρέχουσας περιόδου·
                     
                  
                        —
                     
                     
                        στοιχεία σχετικά με την πείρα από την εφαρμογή των κοινών μεθόδων ασφάλειας για την εκτίμηση και την αξιολόγηση της επικινδυνότητας που έχουν εγκριθεί σύμφωνα με το άρθρο 6 παράγραφος 1 στοιχείο α) της οδηγίας (ΕΕ) 2016/798 και με τις μεθόδους παρακολούθησης που πρέπει να εφαρμόζουν σιδηροδρομικές επιχειρήσεις, διαχειριστές υποδομής και υπεύθυνοι για τη συντήρηση φορείς, που έχουν εγκριθεί σύμφωνα με το άρθρο 6 παράγραφος 1 στοιχείο γ) της εν λόγω οδηγίας·
                     
                  
                        —
                     
                     
                        αλλαγές συνδεόμενες με:
                        
                                    —
                                 
                                 
                                    τη νόμιμη κυριότητα της εταιρείας·
                                 
                              
                                    —
                                 
                                 
                                    την οργάνωση (εφαρμοζόμενες διαδικασίες)·
                                 
                              
                                    —
                                 
                                 
                                    οχήματα για τη συντήρηση των οποίων ευθύνεται ο φορέας·
                                 
                              
                                    —
                                 
                                 
                                    χώρους και εργολάβους, συμπεριλαμβανομένων των διαδικασιών και του εξοπλισμού·
                                 
                              
                                    —
                                 
                                 
                                    την ισορροπία μεταξύ εσωτερικών και εξωτερικών δραστηριοτήτων σχετικών με τις τρεις λειτουργίες συντήρησης (ανάπτυξη συντήρησης, συντήρηση στόλου και περάτωση συντήρησης)·
                                 
                              
                                    —
                                 
                                 
                                    συμβατικές ρυθμίσεις με χρήστες (συμπεριλαμβανομένων των κατόχων και της ανταλλαγής δεδομένων)·
                                 
                              
                                    —
                                 
                                 
                                    το σύστημα συντήρησης·
                                 
                              
                                    —
                                 
                                 
                                    ελαττώματα και αστοχίες σχετικών με την ασφάλεια κατασκευαστικών στοιχείων, που αναφέρονται στο τμήμα II του παραρτήματος II, και σχετικές πληροφορίες για τη συντήρηση που ανταλλάσσονται σύμφωνα με το άρθρο 5 παράγραφος 3·
                                 
                              
                                    —
                                 
                                 
                                    εκθέσεις εσωτερικού ελέγχου·
                                 
                              
                                    —
                                 
                                 
                                    τον οργανισμό, τις εθνικές αρχές ασφάλειας και άλλες αρχές επιβολής του νόμου ή διερεύνησης, συμπεριλαμβανομένων απαιτήσεων σύμφωνα με τα άρθρα 8 και 12 της παρούσας νομικής πράξης·
                                 
                              
                                    —
                                 
                                 
                                    τη διαχείριση της επαγγελματικής επάρκειας.
                                 
                              
                  3.   Ο υπεύθυνος για τη συντήρηση φορέας προσθέτει στην έκθεση όλες τις πληροφορίες τις οποίες θεωρεί συναφείς για τον οργανισμό πιστοποίησης.
            4.   Ο υπεύθυνος για τη συντήρηση φορέας υποβάλλει την έκθεση στον οργανισμό πιστοποίησης 1 μήνα πριν από την επόμενη προγραμματισμένη επιτήρηση ελέγχου.